Η λειτουργία των δημοτικών σφαγείων Αρχανών - www.ipy.gr\n17 Αυγούστου 2019 17 Σεπτεμβρίου 2020 Ιστοσελίδα Ποικίλης Ύλης\t0 Σχόλια\tΑρχάνες, Αρχάνες σφαγείο, Η ιστορία των σφαγείων των Αρχανών\nΤο ότι από τα τέλη του 19ου αιώνα υπήρχαν σφαγεία δημοτικά στις Αρχάνες και λειτουργούσαν με μισθωμένη τη χρήση τους από το Δήμο, αποδεικνύεται και από τα διπλότυπα με τα οποία εισέπραττε το φόρο, επί των σφαζομένων ζώων, ο τότε δημοτικός εισπράκτορας Αρχανών Εμμανουήλ Κιρκικάκης1.\nΕπίσης γνωρίζουμε ότι ο Δήμος Αρχανών, αμέσως μετά τη συγκρότησή του, το 19ο αιώνα, καθιέρωσε το θεσμό του Κοινοτικού ιατρού ο οποίος φρόντιζε για την υγειονομική και φαρμακευτική περίθαλψη των απόρων κατοίκων, αλλά συγχρόνως του είχαν ανατεθεί και αστυατρικά καθήκοντα. Στο αρχείο του Δήμου, αλλά και της μετέπειτα Κοινότητας των Επ. Αρχανών, συχνά συναντούμε τέτοιους ελέγχους επί των σφαζομένων ζώων από τους Δημοτικούς ιατρούς, πράγμα που είχαν σκοπό, εκτός από το έσοδο των φόρων, και την προστασία της υγείας των πολιτών. Βέβαια η σφαγή ζώων σε αποθήκες, σε μάντρες και αυλές δεν εξαλείφτηκε αυτόματα. Τούτο επιτεύχθηκε ύστερα από την πάροδο πολλών χρόνων, αλλά τουλάχιστο περιορίστηκε αρκετά και επί τέλους άρχιζε να μπαίνει κάποιος έλεγχος και φραγμός στην ασυδοσία των κερδοσκόπων των περιόδων εκείνων.\nΣτις πρώτες δεκαετίες του 20ου αιώνα το σφαγείο δεν είχε μία ολοκληρωμένη υγιεινή φροντίδα με τα μέτρα της εποχής μας. Τούτο αναφέρεται συχνά σε αποφάσεις των Δημοτικών συμβουλίων 1900-1920, αλλά δεν παίρνονταν και τα κατάλληλα μέτρα. Αυτό ασφαλώς μπορεί και να οφείλετο στις ανώμαλες εθνικές καταστάσεις που περνούσε η χώρα μας και που εξαιτίας τους έμπαιναν άλλες προτεραιότητες.\nΜόνιμος σχεδόν καθαριστής του Δημοτικού Σφαγείου Αρχανών την περίοδο εκείνη, ήταν ο Ιωάννης Αντωνίου Ντουράκης, ο οποίος όχι μόνο δεν πλήρωνε μίσθωμα στο Δήμο, αλλά αμειβόταν απ’ αυτόν με 14 δραχμές τον μήνα. Ο ίδιος εκτελούσε και χρέη δημόσιου κήρυκα. Σχετικά με το θέμα του κήρυκα, σε κατάστιχο προϋπολογισμού του Δήμου 1911-1918, αναφέρεται ότι ο Ιωάννης Αντ. Ντουράκης στην πλειοδοσία των ξύλων από την κοπή των δένδρων στη θέση «Μοναστηριακά» έλαβε, ως κηρύκεια, δραχμές πέντε (5).\nΤο 1912-1913 στο ίδιο ως άνω κατάστιχο αναφέρεται ότι ο Γεώργιος Τζενάκης, ξυλουργός, πήρε 13 δραχμές για την κατασκευή μιας ξύλινης πόρτας στο σφαγείο και για άλλες συναφείς επιδιορθώσεις σ’ αυτό.\nΤο 1920 η ίδια ως άνω πόρτα έχει ήδη καταστραφεί επειδή, γράφει, ήταν βορεινή και ο Νικόλαος Πατικαλάς τοποθετεί νέα, για την οποία λαμβάνει από το Ταμείο του Δήμου, δραχμές 57.\nΤο 1927 το τότε Κοινοτικό Συμβούλιο Επ. Αρχανών, με Πρόεδρο το Μιχαήλ Γ. Ψαλτάκη (Ψαλτομιχάλη), διαπιστώνει ότι δεν υπάρχει επαρκής επίβλεψη του σφαγείου και γι’ αυτό έχει περιέλθει σε «αθλιεστάτη» κατάσταση και λόγω αυτής ακριβώς της κατάστασης οι διάφοροι κρεοπώλες έσφαζαν μέσα σ’ αυτό άτακτα και συγκεκριμένα όπου έβρισκαν ελεύθερο χώρο, εκθέτοντας έτσι σε άμεσο κίνδυνο τη δημόσια υγεία των κατοίκων. Το αποτέλεσμα ήταν το Κοινοτικό συμβούλιο να μισθώσει, με διαγωνισμό πλέον, την καθαριότητα του σφαγείου αντί 2000 δραχ. το χρόνο, βάζοντας όμως αυστηρές προδιαγραφές για την τήρησή της2. Συγχρόνως διέθεσε 100 δραχμές στο Λεωνίδα Ζ. Μανουσάκη, σιδηρουργό, για υλικά και εργασία επιδιόρθωσης του κτίσματος.\nΣτην παραπάνω αναφερόμενη δημοπρασία, μίσθωσης της καθαριότητας του σφαγείου, τελευταίος μειοδότης αναδείχθηκε ο Δημήτριος Κυριάκου Δουνδουλάκης (Παπά-Δημήτρης), αντί 450 δρχ. λιγότερο, με την εγγύηση του Νικολ. Εμ. Αγογλωσσάκη και με πρόσθετο δικαίωμα να παίρνει και την κοπριά που θα συγκεντρωνόταν στο σφαγείο. Για να συγκεντρώνεται προς τούτο περισσότερη ποσότητα κοπριάς, η Κοινότητα περιμάνδρωσε τον περιβάλλοντα χώρο με σκοπό να σταυλίζονται εκεί τα προς σφαγή ζώα, ώστε στο διάστημα που θα μεσολαβούσε για τη σφαγή να μη χάνεται η κοπριά τους.\nΜε τον ίδιο τρόπο ανατέθηκε και τον επόμενο χρόνο (1928) η καθαριότητα του σφαγείου στον Εμμανουήλ Μαραγκουδάκη (Αγιά-Μανώλη) τώρα μόνο με 500 δραχ. και με το δικαίωμα πάλι εκμετάλλευσης της κοπριάς τόσο του βόθρου όσο και της μάνδρας3.\nΤον επόμενο χρόνο (1929) η μίσθωση της καθαριότητας του σφαγείου γίνεται από τον Κυριάκο X. I. Καλαθάκη (Μπιλτοκυριάκο) με την καταβολή στο Ταμείο της Κοινότητας μόνο 80 δρχ. και συγχρόνως να παίρνει την κοπριά του βόθρου και της μάνδρας για δικό του όφελος4.\nΤο 1930 η καθαριότητα του σφαγείου ανατίθεται με πληρωμή 500 δραχ. στον Εμμαν. I. Μαραγκουδάκη καθ’ όσον φαίνεται ο τρόπος των δημοπρασιών δεν αποδείχθηκε μέχρι τότε ο καλύτερος. Συγχρόνως ο υπεύθυνος ως άνω της καθαριότητας του σφαγείου, θα μεριμνούσε και για τη μεταφορά και τον εφοδιασμό του αναγκαίου νερού που χρειαζόταν για την απρόσκοπτη λειτουργία του 5.\nΤο επόμενο έτος (1931) η καθαριότητα ανατέθηκε, με τον ίδιο ως άνω τρόπο, στον Χαρίλαο I. Ντουράκη, αλλά αντί 350 μόνο δραχμών και με το δικαίωμα της εκμετάλλευσης της κοπριάς του βόθρου και της μάνδρας 6.\nΤο επόμενο έτος (1932) η καθαριότητα του σφαγείου ανατίθεται πάλι στον Εμμ. I. Μαραγκουδάκη με την εγγύηση του Ελευθ. Αγ. Δασκαλάκη, αντί 500 δραχ. Αλλά μέσα στα καθήκοντά του ήταν, εκτός της φροντίδας της καθαριότητας του χώρου, το ασβέστωμα των τοίχων μέχρι του ύψους των κρίκων που κρεμόταν τα σφάγια, το πλύσιμο του πλακόστρωτου αγωγού που αποχετεύει τις ακαθαρσίες μέχρι το βόθρο και η καθαριότητα της παρακείμενης μάνδρας, για την εποχή που συγκεντρωνόταν και παρέμεναν εκεί ζώα. Για τα χρειώδη που θα χρειαζόταν, όπως ασβέστης, σκούπες, δοχεία λευκοσιδερένια για την μεταφορά του νερού, θα τα προμηθευόταν ο ενοικιαστής. Αν όλα αυτά δεν τα τηρούσε επακριβώς θα πλήρωνε ολόκληρο το ποσό των 500 δραχμών που συμφωνήθηκε να παίρνει για την καθαριότητα 7. Με τον ίδιο τρόπο συνεχίστηκε η καθαριότητα του σφαγείου και τα επόμενα 6 χρόνια.\nΤο 1934 γίνονται μικροδιορθώσεις στο κτίριο του σφαγείου από τον ξυλουργό Εμμανουήλ Δημ. Οικονομάκη, αξίας 169 δραχμών για τα παρακάτω είδη: 4 μάσκουλα προς 3 δρ. καθένα, 8 στηρίγματα προς 1,50 δρ., 12 καρφιά προς 0,50 δρ. το ένα, μισό κιλό μπρόκες δραχ. 8, ένα καδρόνι δρ. 46, μία κλειδαριά δραχ. 25 και εργασία δραχ. 608.\nΤο 1938 η καθαριότητα του σφαγείου επανέρχεται στο θεσμό της δημοπρασίας και τελευταίος μειοδότης αναδεικνύεται ο Σπύρος Αποστόλου Φωστέρης (Πίπης) με την εγγύηση του Θεοδώρου Νικολ. Μπουνάκη, αντί δραχμών 1400 και την εκμετάλλευση όλης της κοπριάς 9.\nΤον επόμενο χρόνο (1939) τελευταίος μειοδότης αναδείχθηκε ο Χαρίλαος Ιωάν. Ντουράκης, με εγγύηση του Εμμ. I. Μορφιαδάκη (Μορφιάς), αντί 1300 δρ.10.\nΤο μέχρι τώρα περιγραφόμενο καθεστώς συντήρησης του σφαγείου Αρχανών διατηρήθηκε μέχρι και το 1962. Το 1957 όμως διαπιστώνεται ότι το σφαγείο που είχε κατασκευαστεί πριν από 50 και πάνω χρόνια ήταν πια ακατάλληλο και δεν ανταποκρινόταν στις ανάγκες των ημερών, πράγμα που το διαπίστωσε και ο Νομοκτηνίατρος από επιτόπια επίσκεψή του στις Αρχάνες. «Είναι πρωτόγονο και τελείως ασυγχρόνιστο, έγραφε, χωρίς να διαθέτει ούτε κι αυτή τη στοιχειώδη εγκατάσταση ύδρευσης για την απαραίτητη καθαριότητά του, την οποία φροντίζει αυτός που αναδεικνύεται ανάδοχος με δημοπρασία, στον οποίο παρέχεται ως αμοιβή η παραγόμενη κοπριά και για συμπλήρωση, μικρό χρηματικό ποσό».\nΗ κατάσταση αυτή του σφαγείου απασχόλησε σοβαρά το Δήμο μετά τον πόλεμο και έτσι μελετούσε την κατασκευή νέου σφαγείου που να συμπληρώνει τις απαιτήσεις γενικά του προορισμού του, ώστε με τον τρόπο αυτό να δημιουργηθεί ένας οικονομικός πόρος για το Δήμο.\nΒέβαια ένα τέτοιο σφαγείο έπρεπε να ευρίσκεται και σε ένα ανάλογο χώρο που να μπορεί να διασφαλίσει τις προϋποθέσεις υγείας, καθαριότητας, ύδρευσης και αποχέτευσης που απαιτεί. Πάνω σ’ αυτές τις βάσεις ζητήθηκε η γνωμάτευση του Νομοκτηνιάτρου και της ΤΥΔΚ (Τεχνική Υπηρεσία Δήμων και Κοινοτήτων) Νομού Ηρακλείου.\nΑφού λήφθηκαν οι παραπάνω γνωματεύσεις και προκρίθηκε ως ο καταλληλότερος χώρος ανέγερσης εξ υπαρχής νέων σφαγείων, χώρος 125 περίπου τ.μ. λίγο πιο ΒΑ του υπάρχοντος και εντός της δημοτικής μάνδρας, ο Δήμος προχώρησε στην εν λόγω ανέγερση. Η αποπεράτωση και ο εγκαινιασμός των νέων σφαγείων έγινε το 1962 με συνολική δαπάνη κόστους 79.992 δρχ..\nΟμολογουμένως τα νέα σφαγεία, για την εποχή τους, θεωρήθηκαν σύγχρονα γιατί διέθεταν σύστημα ύδρευσης συνεχούς ροής, ηλεκτρική εγκατάσταση και ζεστό νερό το οποίο αρχικά διδόταν μέσω πιεστικού καζανιού, που λειτουργούσε με ξύλα και αργότερα μπήκε θερμοσίφωνας. Η δε λειτουργία του εξακολούθησε να γίνεται με μίσθωση με δημοπρασία, αλλά τώρα το μίσθωμα ήταν μεγαλύτερο γιατί τα σφάγια ήταν πολυπληθέστερα, αφού υπήρχε η ευχέρεια να καλύπτονται στα νέα σφαγεία όχι μόνο οι ανάγκες της Κωμόπολης, αλλά και άλλων οικισμών, ακόμη και μέρος του Ηρακλείου.\nΕίχε ακόμη οριστεί ότι η σφαγή θα γινόταν δύο φορές την εβδομάδα τακτικά και έκτακτα, σε περιόδους ζήτησης και εορτών, 4 φορές, με την παρακολούθηση κτηνιάτρου, ο οποίος θα έλεγχε επισταμένα την υγεία του ζώου πριν και κατά τη διάρκεια της σφαγής, αλλά και τις συνθήκες υγιεινής του χώρου, ώστε να διασφαλίζεται η υγεία των καταναλωτών, έχοντας πάντα ως συμπαραστάτη ένα αστυνομικό.\nΤο κτίριο των νέων σφαγείων αποτελείτο από τον κύριο χώρο εμβαδού 50 τ.μ., ένα άλλο χώρο 25 τ.μ. για τη σφαγή των χοίρων, μία στεγασμένη μάνδρα (αίθουσα αναμονής) για τα υπό σφαγή ζώα εμβαδού 50 τ.μ. και δύο μικρά βοηθητικά δωμάτια, ένα για το κτηνίατρο και ένα άλλο για τουαλέτα. Αρχικά τα λύματα πήγαιναν σε βόθρο, όπως προαναφέραμε, αλλά στη δεκαετία του 1975- 85 κατασκευάστηκε αποχετευτικό δίκτυο, το οποίο όμως με τον καιρό έφραξε λόγω του μικρού του εύρους και εγκαταλείφθηκε και έτσι ξαναχρησιμοποίηθηκε και πάλι ο βόθρος.\nΌλοι οι χώροι αρχικά ήταν επενδυμένοι με πατητό τσιμέντο, αλλά αργότερα επενδύθηκαν με λευκά πλακάκια, οπότε ο καθαρισμός γινότανε ευχερέστερα. Σ’ αυτό βοηθούσαν και οι νιπτήρες που υπήρχαν. Ακόμη με τη βοήθεια καυστήρα, το θερμό νερό ήταν άφθονο πράγμα που επιβοηθούσε τον καθαρισμό του όλου χώρου. Αργότερα προστέθηκε και ηλιόθερμο.\nΑπό της κατασκευής τους μέχρι και το 1976 η καθαριότητα γινότανε με μίσθωση σύμβασης έργου και ο μισθωτής πληρωνόταν από το Δήμο, ενώ τα έσοδα από τα σφάγια εισπράττονταν εξολοκλήρου από το Δήμο.\nΩς καθαριστές της περιόδου εκείνης αναφέρονται ο Ιωάννης Χαριλάου Ντουράκης, ο Δημήτριος Κυρ. Δουνδουλάκης, ο Ίκαρος Ελευθερίου Ντουράκης, ο Μιχαήλ Ελευθ. Ντουράκης, ο Στυλ. Περισσάκης και ο Νικόλ. Σταμπουλής.\nΑπό το 1976 και μετά, το έργο καθαρισμού και συντήρησης το ανάθεταν με πλειοδοσία. Μόνιμος σχεδόν πλειοδότης αυτής της περιόδου μέχρι και το 2000, ο Χαρίλαος Ιωάννου Ντουράκης (1950), ο οποίος αρχικά το 1976 την είχε μισθώσει με 30.000 δραχ. το χρόνο και έφθασε το 2000 να πληρώνει ένα εκατομμύριο (1.000.000) δραχ. Ο εν λόγω εκμισθωτής ήταν ασφαλισμένος στο ΤΕΒΕ και εισέπραττε με αποδείξεις από τους ιδιοκτήτες 100 δραχ. για κάθε αρνί, 500 δραχ. για κάθε χοίρο και 1000 δραχ. για κάθε μοσχάρι. Επί πλέον αναλάμβανε τα έξοδα πετρελαίου του καυστήρα και τα είδη καθαριότητας. Την ίδια περίοδο ο ίδιος ήταν και ο κύριος σφαγέας των ζώων.\nΜε τον τρόπο αυτόν φτάσαμε το 2000 μ.Χ. οπότε οι νέες απαιτήσεις της κοινωνίας αναζήτησαν νέα, περισσότερο σύγχρονα, σφαγεία με πολλαπλάσιο κι εξειδικευμένο προσωπικό, πράγματα που δεν μπορούσε να τα αποδώσει το σφαγείο των Αρχανών. Έτσι με διαταγή της Νομαρχ. Αυτοδιοίκησης έκλεισαν τα Δημοτικά σφαγεία Αρχανών κι οι ανάγκες της Κωμόπολης εξυπηρετούνται πλέον στα νέα σύγχρονα σφαγεία που εγκαταστάθηκαν στην περιφέρεια του Δήμου Αγίας Βαρβάρας Μονοφατσίου του Ν. Ηρακλείου. Ανάλογα σφαγεία έχουν εγκατασταθεί και στο Δήμο Αρκαλοχωρίου, για τις Ανατολικές περιοχές του Νομού καθώς και σε Ασήμι και Μοίρες για την περιοχή Μεσσαράς.\nΚλείνοντας το κεφάλαιο αυτό, για το ιστορικό των σφαγείων Αρχανών, διαπιστώνουμε ότι δεν έπρεπε να καταργηθούν τα σφαγεία Αρχανών, ιδιαίτερα τώρα που υπάρχει και ο βιολογικός καθαρισμός. Χάθηκε έτσι ένα σοβαρό έσοδο από το Δήμο, αλλά και η κωμόπολη έχασε χρήματα από αυτά που θα διέθεταν οι πολυπληθείς επισκέπτες της λόγω των σφαγείων. Ακόμη ότι, στα σύγχρονα σφαγεία που θα δημιουργούντο, θα έβρισκαν εργασία τουλάχιστον 10-15 άτομα πράγμα που θα μείωνε την τοπική ανεργία. Προτείνουμε στο Δήμο όπως επανεξετάσει το θέμα της επανίδρυσης συγκροτήματος σφαγείων τέτοιου που να καλύπτει και ένα μεγάλο μέρος των αναγκών του Ηρακλείου, πράγμα που οι Ηρακλειώτες κρεοπώλες κ.ά. θα το δουν με καλό μάτι λόγω και της κοντινής απόστασης.\nΠολλές πληροφορίες για το κεφάλαιο αυτό πήραμε από τον Χαρίλαο Ιωάννου Ντουράκη (1950) τον οποίο και από τη θέση αυτή θερμά ευχαριστούμε.\nΟι πληροφορίες αντλήθηκαν από το βιβλίο του κυρίου Νίκου Γ. Χριστινίδη τον οποίο ευχαριστούμε πολύ. Η ύδρευση των Αρχανών, 1885-1970 & το ιστορικό των δημοτικών σφαγείων τους στον 20ο αιώνα.\n← Ο κήπος του Χουσεϊν και το σεράϊ των Αρχανών\nΟ βιολογικός καθαρισμός των Αρχανών →\n0Μου αρέσει! 0Δεν μου αρέσει Αίσωπος. Περίφημος μυθοποιός της αρχαιότητας. Οι άνθρωποι της εποχής του τον έλεγαν «λογοποιό». Για τον


AKTINA : Mητροπολιτικό Kοινωνικό Iατρείο Eλληνικού «Eυχόμαστε να κλείσουμε»\nMητροπολιτικό Kοινωνικό Iατρείο Eλληνικού «Eυχόμαστε να κλείσουμε»\nΚανένας μόνος του στην κρίση». Μοιάζει με ένα ακόμα μότο, μόνο που τα κοινωνικά ιατρεία το αποδεικνύουν εμπράκτως.\nΣτο Μητροπολιτικό Κοινωνικό Ιατρείο που έχει στηθεί από τον Δεκέμβριο του 2011 στην πρώην αμερικανική βάση, στο Ελληνικό, εθελοντές γιατροί και απλοί πολίτες προστατεύουν και περιθάλπουν όλους όσοι έχουν αποκλειστεί από το Εθνικό Σύστημα Υγείας· ανασφάλιστους, ανέργους, απόρους και μετανάστες. Κύρια ευχή του, το κράτος να αναλάβει την ευθύνη του και το ίδιο να μην έχει λόγο ύπαρξης.\nTHΣ MEΛINAΣ ΣIΔHPOΠOYΛOY (m.sidiropoulou@elefterotypia.net) KAI ΓIΩPΓOΥ ΓABPIΛAKH\nΦΩTOΓPAΦIEΣ ΓIΩPΓOΣ ΓABPIΛAKHΣ (g.gavrilakis@gmail.com)\nTρίτη απόγευμα και το σαλόνι αναμονής είναι γεμάτο με κόσμο. «Είχαμε φτάσει να δίνουμε σχεδόν 1.000 ευρώ ο καθένας το δίμηνο στον ΟΑΕΕ.\nΟταν το μαγαζί άρχισε να έχει προβλήματα, δεν μπορούσαμε παρά να καλύψουμε μόνο τις καθημερινές μας ανάγκες, αφήνοντας απλήρωτο το ταμείο και την Εφορία. Με αποτέλεσμα σήμερα, μετά από τόσα χρόνια εισφορών, να είμαι ανασφάλιστη εγώ και η οικογένειά μου δυο χρόνια σχεδόν.\nΗ μόνιμη αγωνία μου είναι να μην πάθουμε κάτι και χρειαστεί να πάμε στο νοσοκομείο» λέει στο Εψιλον μία από τις 13.000 ασθενείς που έχουν επισκεφθεί το ιατρείο από τον Δεκέμβριο του 2011. Η ίδια έχει έρθει για να ελέγξει τον θυρεοειδή της έχοντας αναβάλει την εξέταση επί 3 χρόνια (αντί των εξαμηνιαίων εξετάσεων που απαιτούνται), ενώ συγκινημένη αναφέρει πώς κατόρθωσε να εξασφαλίσει το τρίτο εμβόλιο για την κόρη της κατά του HPV.\n«Kόπηκε η ασφάλεια ακριβώς μετά τη δεύτερη δόση του εμβολίου. Ευτυχώς η παιδίατρος εδώ μας βρήκε την τρίτη. Δεν πίστευα ποτέ ότι θα λειτουργούσε ένα τέτοιο ιατρείο στην Ελλάδα. Καμιά φορά περισσεύει καλοσύνη και δεν το ξέρουμε».\nΣτο μεταξύ, έξω από το γραφείο των παιδιάτρων ένας παππούς κρατάει στην αγκαλιά του ένα πιτσιρίκι και του διαβάζει ένα από τα παραμύθια που υπάρχουν δίπλα, μέσα σε μια σακούλα. Μέσα, η αδερφή του μόλις έχει εμβολιαστεί και οι γονείς της τώρα παίρνουν από τους εθελοντές μια φόρμουλα βρεφικού γάλακτος για να «βγει το καλοκαίρι».\nΣτο μεταξύ, οι εθελοντές βρίσκονται υπ’ ατμόν, καθώς μια γυναίκα, καρκινοπαθής, πρέπει οπωσδήποτε να εισαχθεί στο Συγγρού προκειμένου να ελεγχθεί το μελάνωμά της.\nΔιακόσιοι τριάντα εθελοντές, εκ των οποίων 90 γιατροί όλων των ειδικοτήτων, αποτελούν το δυναμικό του ιατρείου και πραγματοποιούν με την προσωπική τους εργασία το όραμα του καρδιολόγου Γιώργου Βήχα. Μάλιστα, κάποιοι από τους εθελοντές γιατρούς είναι διακεκριμένοι επιστήμονες, κορυφαίοι στον τομέα τους όχι μόνο σε εγχώριο, αλλά και σε ευρωπαϊκό επίπεδο.\n«Η ιδέα γεννήθηκε την άνοιξη του 2011 όταν άρχισα να βλέπω πώς εξελισσόταν η κατάσταση στο χώρο της υγείας. Το μόνο που έψαχνα ήταν ο χώρος. Ημουν σίγουρος ότι θα βρεθούν οι συνάδελφοι και οι εθελοντές, εξάλλου ήδη είχε σχηματιστεί μια ομάδα» θυμάται.\nΜια συναυλία του Μίκη Θεοδωράκη στο Ελληνικό αποτέλεσε σταθμό, αφενός γιατί ο Γιώργος Βήχας συνειδητοποίησε πως ο χώρος του Ελληνικού θα ήταν ιδανικός, αφετέρου γιατί ο συνθέτης τού είπε χαρακτηριστικά όταν πήγε να τον χαιρετήσει: «Θα έρθουν δύσκολες μέρες και ο κόσμος θα χρειαστεί εσάς τους γιατρούς. Πρέπει να είστε έτοιμοι να τους βοηθήσετε».\nΑμέσως μετά ο κ. Βήχας αναζήτησε τον δήμαρχο Ελληνικού, Χρήστο Κορτζίδη, καθώς το ραντεβού τους είχε οριστεί πολύ αργότερα. Ετσι, αποφάσισε να τον συναντήσει σε μια πολιτιστική εκδήλωση του δήμου και να του προτείνει τη δημιουργία του ιατρείου.\nΟ δήμος παραχώρησε το κτήριο και συμφώνησε να καλύψει τα λειτουργικά έξοδα του ιατρείου.\nΜέσα μόλις σε 18 μήνες έχει στηθεί ένα ολόκληρο δίκτυο. Στο ιατρείο εξετάζονται καθημερινά ασθενείς με ραντεβού από τους εθελοντές γιατρούς ενώ έχει δημιουργηθεί και φαρμακείο από τα φάρμακα που φέρνουν ιδιώτες που είτε τα αγοράζουν είτε απλώς φέρνουν όσα δεν χρησιμοποιούν πια και δεν έχουν λήξει.\nΕθελοντές φαρμακοποιοί τσεκάρουν τις ημερομηνίες και την κατάστασή τους και έπειτα από δική τους έγκριση χορηγούνται στους ασθενείς.\nΕπιπλέον, φαρμακεία της περιοχής προσκαλούν τους πελάτες τους να επιστρέψουν τα φάρμακα που δεν χρησιμοποιούν. Δυστυχώς, δεν έχουν δείξει την ίδια ευαισθησία οι φαρμακευτικές εταιρείες, αλλά ούτε και οι εμπορικές, αφού ακόμη και τα βρεφικά γάλατα ή οι πάνες που διανέμονται σε ασθενείς του ιατρείου δωρίζονται από ιδιώτες.\nΟ Γιώργος Βήχας και η ομάδα του έχουν καταφέρει επιπλέον κάτι που κάποτε έμοιαζε ανέφικτο: έχουν συνάψει συμφωνίες με ιδιωτικά διαγνωστικά κέντρα και ιδιωτικές κλινικές που δέχονται δωρεάν τους ασθενείς του κοινωνικού ιατρείου, έχοντας αποδεχθεί εξαρχής τον όρο πως δεν θα προβληθεί το όνομά τους. Ετσι, οι ασθενείς μπορούν να κάνουν τις απαραίτητες εξετάσεις – όπως και επεμβάσεις συχνά εξαιρετικά δαπανηρές.\n«Χαρακτηριστική είναι η περίπτωση ενός ασθενούς που έπρεπε επειγόντως να κάνει στεφανιογραφία. Τον παραπέμψαμε στο ιδιωτικό θεραπευτήριο, τον δέχτηκαν και δεν έκανε μόνο την εξέταση αλλά και δύο αγγειοπλαστικές που κρίθηκαν αναγκαίες» σημειώνει ο Γιώργος Βήχας.\n«Οταν ήρθε στο ιατρείο για να παρακολουθήσουμε τη μετεγχειρητική του πορεία, μου είπε:\n«Γιατρέ, ειλικρινά τώρα πες μου ποιος πλήρωσε;» Δεν μπορούσε να πιστέψει ότι το κάλυψε το νοσοκομείο. Κυρίως όμως δεν μπορούσε να πιστέψει ότι μετά τον αποκλεισμό που είχε βιώσει από το Εθνικό Σύστημα Υγείας θα τον σεβόταν κάποιος ως ασθενή. «Μα με υποδέχτηκε ο διευθυντής του τμήματος, στην ώρα που μου είπατε, σαν να ήμουν ο πρωθυπουργός».\n«Το κακό στην Ελλάδα είναι πως η ασφαλιστική ικανότητα είναι συνυφασμένη με την εργασία. Αν μείνεις άνεργος, μετά από κάποιο διάστημα απλώς δεν έχεις πρόσβαση στο δημόσιο σύστημα υγείας. Καλοί οι αριθμοί, αλλά πάνω από όλα πρέπει η κυβέρνηση να βλέπει τους ανθρώπους, το λαό» μας λέει ο Θανάσης Γιαννόπουλος, εθελοντής στο ιατρείο, άνεργος και ο ίδιος, όπως πολλοί από τους ανθρώπους που στηρίζουν την προσπάθεια.\nΣήμερα, αυτό που ισχύει είναι πως αν κάποιος καταφύγει ανασφάλιστος στο νοσοκομείο, θα κληθεί κατά κανόνα να πληρώσει τον λογαριασμό, προκειμένου να πάρει το εξιτήριο. Μάλιστα, αν δεν εξοφληθεί το ποσό, το νοσοκομείο είναι υποχρεωμένο να ενημερώσει τη ΔΟΥ και να μεταφερθεί εκεί το χρέος του, ως χρέος προς το Δημόσιο!\nΟταν το Σύνταγμα αναγνωρίζει ως ατομικό και κοινωνικό δικαίωμα το δημόσιο αγαθό της Υγείας:\n«Το Κράτος μεριμνά για την υγεία των πολιτών, για την προστασία της νεότητας, του γήρατος, της αναπηρίας και για την περίθαλψη των απόρων».\nΣτόχος μας είναι η δράση στα δημόσια νοσοκομεία και η πίεση προς την κυβέρνηση να εξασφαλίσει πόρους γι’ αυτούς τους ανθρώπους. Οι γιατροί καλούμαστε τώρα να σταθούμε στο ύψος των περιστάσεων» λέει ο Γιώργος Βήχας\n«Ηταν συνολικά μια μεγάλη νίκη όταν το διοικητικό συμβούλιο στο Σισμανόγλειο αποφάσισε ομόφωνα να δέχεται ανασφάλιστους ασθενείς. Αυτή η ομόφωνη απόφαση λύνει τα χέρια σε όλους τους εργαζόμενους του νοσοκομείου και τους προστατεύει από νομικές κυρώσεις».\nΤην ίδια ευαισθησία φαίνεται να δείχνει και το Ασκληπιείο Βούλας, που δέχτηκε με απόφαση του δ.σ. να εγχειρήσει δωρεάν ασθενή που παραπέμφθηκε από το κοινωνικό ιατρείο ενώ σε προσεχή συνέλευση πρόκειται να συζητήσει το ενδεχόμενο να ακολουθήσει το Σισμανόγλειο.\nΑντιστοίχως, και το Θριάσειο είχε συμφωνήσει να δέχεται ασθενείς κατά παραπομπή του ιατρείου μας, αν και δυστυχώς σε πρόσφατη απόφασή του ζήτησε τελικά από την ασθενή μας 1.200 ευρώ».\nΑπό καιρό έχει δώσει το «παρών» και το Σωτηρία, με επικεφαλής τον διευθυντή της ογκολογικής κλινικής Κωνσταντίνο Συρίγο. Το προσωπικό έχει αποφασίσει να παραμένει κάθε Τετάρτη μετά τη λήξη του ωραρίου του προκειμένου να παράσχει φροντίδα σε ανασφάλιστους ασθενείς που παραπέμπει το Μητροπολιτικό Κοινωνικό Ιατρείο Ελληνικού και το Κοινωνικό Ιατρείο του Ιατρικού Συλλόγου και της Αρχιεπισκοπής Αθηνών.\nΕχει επίσης κατορθώσει να εξασφαλίσει χορηγία των φαρμάκων που απαιτούνται γι’ αυτούς του ασθενείς από τις φαρμακευτικές εταιρείες, χωρίς να χρεώνεται δηλαδή το Δημόσιο. Η κατάσταση ωστόσο πλέον είναι οριακή, αφού πρέπει επιτέλους να λάβει την ευθύνη του το κράτος απέναντι στους πολίτες.\n«Είναι ακραίο αυτό που αντιμετωπίζουμε. Ερχονται άνθρωποι στο ιατρείο που γνωρίζουν ότι πάσχουν από καρκίνο και δεν μπορούν να κάνουν τίποτα. Εχουν απευθυνθεί σε εμάς περίπου 150 ασθενείς. Χάσαμε ήδη δύο ανθρώπους μέχρι να μπορέσουμε να συνεργαστούμε με το Σωτηρία» θα πει η Μαρία Ζουγανέλη, η εθελόντρια που ασχολείται εξ ολοκλήρου με τις ανάγκες των καρκινοπαθών\n«Πρόκειται στην πλειονότητά τους για ανθρώπους 40-55 ετών που βρέθηκαν ανασφάλιστοι. Οι περισσότεροι μάλιστα είναι ελεύθεροι επαγγελματίες που δεν έχουν για καιρό κάλυψη από τον ΟΑΕΕ, δεν μπορούν να βγάλουν κάρτα ανεργίας, ούτε και να πάρουν επίδομα.\nΟι άνθρωποι αυτοί είναι εγκλωβισμένοι. Κάποιοι δεν τολμούν καν να μιλήσουν για το πρόβλημά τους στο περιβάλλον τους, για να μην τους επιβαρύνουν. Αλλοι άνθρωποι πάλι μας λένε πως προτιμούν να πεθάνουν από το να αφήσουν χρέη στα παιδιά τους. Σε αυτές τις περιπτώσεις ασφαλώς επεμβαίνουν οι ψυχολόγοι μας».\nΟι προσωπικές ιστορίες είναι σοκαριστικές. Οπως όταν έφτασε στο ιατρείο ένα υποσιτισμένο βρέφος 3 μηνών και έγλειφε διαρκώς το κουταλάκι που χρησιμοποιήθηκε για τη χορήγηση αντιβίωσης. «Θα κατάπινε όλο το μπουκάλι αν το αφήναμε» λένε οι εθελοντές. Την ίδια στιγμή που ο εκπρόσωπος του υπουργείου Υγείας, Πάνος Ευσταθίου, διαβεβαίωνε δημοσιογράφο σε πρόσφατο ρεπορτάζ του BBC (βλ. παραπάνω) πως η νοσηλεία των ανασφάλιστων δεν έχει επηρεαστεί.\n«Οι πολιτικοί σας είναι στον κόσμο τους, μας είπε εκπρόσωπος του Συμβουλίου της Ευρώπης Liliane Maury Pasquier που άλλαξε άρδην την αναφορά της όταν διαπίστωσε την πραγματική κατάσταση στην Ελλάδα» αναφέρει ο Γιώργος Βήχας. «Kατόπιν το Συμβούλιο όρισε ρητά πως οι έγκυες και τα παιδιά των ευπαθών ομάδων πρέπει να έχουν πρόσβαση στο δημόσιο σύστημα υγείας δωρεάν ενώ για τον υπόλοιπο πληθυσμό κάθε κράτος υποχρεώνεται να προσαρμόσει τα νοσήλια σε τέτοιο ύψος ώστε να μην αποκλείεται κανείς από τη δημόσια υγεία.\nΑυτή η απόφαση είναι δεσμευτική απόφαση και οποιοσδήποτε θεωρεί ότι αποκλείστηκε μπορεί να προσφύγει στο Συμβούλιο της Ευρώπης». «Η βασική μας ελπίδα είναι το κύμα αλληλεγγύης και η κινητοποίηση των πολιτών. Σήμερα λειτουργούν 40 κοινωνικά ιατρεία, πολλά εξ αυτών χάρη σε ανεξάρτητες πρωτοβουλίες πολιτών.\nΒρισκόμαστε σε επαφή με τα άλλα κοινωνικά ιατρεία, ανταλλάσσουμε φάρμακα βάσει των αναγκών που προκύπτουν και γίνεται προσπάθεια σύστασης ενός συντονιστικού οργάνου όλων των ιατρείων» σημειώνει ο Θανάσης Γιαννόπουλος. «Επιθυμία μας είναι να εμπλέξουμε και τους ασθενείς, να μην είναι μόνο παθητικοί δέκτες, αλλά να είναι ενημερωμένοι πολίτες. Και όλοι μαζί να διεκδικήσουμε το δικαίωμά μας στην Υγεία».\n«Ουδέν πρόβλημα» δηλώνει στο ΒΒC το υπουργείο\nΤο γύρο του κόσμου έχει κάνει η κατάσταση που επικρατεί στο χώρο της υγείας στην Ελλάδα μέσα από ρεπορτάζ διεθνών ΜΜΕ, όπως των CNN, NY Times, Deutche Welle. Ομως το πρόσφατο ρεπορτάζ του BBC «In Sickness and in Debt» που μεταδόθηκε στις 14 Ιουλίου ήταν αποκαλυπτικό.\nΣτο πλαίσιο του ρεπορτάζ της η δημοσιογράφος Zeinab Badawi μίλησε με τον Πάνο Ευσταθίου, εκπρόσωπο του υπουργείου Υγείας, o οποίος τη διαβεβαίωσε πως δεν αποκλείονται οι ανασφάλιστοι από το Εθνικό Σύστημα Υγείας. Ακολουθεί ο διάλογος και link για το σχετικό απόσπασμα.\nΖeinab Badawi: Ισχύει ότι το κράτος παρέχει την κατάλληλη φροντίδα ακόμα και σ’ οποίον δεν μπορεί να πληρώσει για φάρμακα από το φαρμακείο ή για ένα απαραίτητο χειρουργείο, όταν δεν μπορεί να πληρώσει δηλαδή;\nΠάνος Ευσταθίου: Κυρία Μπαντάουι, στην Ελλάδα οι Έλληνες στο μεγαλύτερο ποσοστό είναι ασφαλισμένοι από δημόσιο φορέα. Υπάρχουν άνθρωποι που δεν έχουν πληρώσει το ασφαλιστικό τους σύστημα, διότι δεν είχαν τα χρήματα, διότι ήταν κάτω από δύσκολη κατάσταση οικονομική. Αυτό με απόφαση της κυβέρνησης δεν έχει επηρεάσει τη νοσηλεία τους και τη θεραπεία τους στο Εθνικό Σύστημα Υγείας (ΕΣΥ).\nΖeinab Badawi: Γνώρισα έναν ηλικιωμένο ο οποίος χρειαζόταν μια επείγουσα εγχείρηση, την έκανε αλλά του κόστισε 6.000 ευρώ. Το νοσοκομείο τον καταδίωκε για να πληρώσει κάτι το οποίο άσκησε μεγαλύτερη πίεση στον ίδιο και στην οικογένειά του. Δέχεστε ότι αυτά συμβαίνουν και ότι είναι μια περίπτωση από τις πολλές;\nΠάνος Ευσταθίου: Δεν υπάρχει περίπτωση τέτοια. Δεν υπάρχει κάποιος που να πάει στο Εθνικό Σύστημα Υγείας και να πληρώσει χρήματα.\nΖeinab Badawi: Το γεγονός ότι αυξάνονται τα κοινωνικά ιατρεία συνεχώς, έχοντας φτάσει σχεδόν στα 40 αυτή τη στιγμή, δείχνει ότι υπάρχει ανάγκη για τέτοιες δωρεάν εθελοντικές υπηρεσίες.\nΠάνος Ευσταθίου: Θα έλεγα ότι το βλέπω διαφορετικά. Υπάρχει προσπάθεια του κόσμου να βοηθήσει ο ένας τον άλλο, αυτά είναι στοιχεία μιας κοινωνίας η οποία λειτουργεί κάτω από συνθήκες λιτότητας και δυσκολίας. Αυτά είναι θετικά στοιχεία ενός πολιτισμού και μιας κοινωνίας, όχι διάλυσης.\nΜία ακόμα πρωτοβουλία του Μητροπολιτικού Κοινωνικού Ιατρείου Ελληνικού είναι η σύνταξη ενός ολοκληρωμένου Παρατηρητηρίου.\nΣε αυτό καταγράφονται περιπτώσεις αποκλεισμού από το Εθνικό Σύστημα Υγείας όχι μόνο των ασθενών του Ιατρείου, αλλά από όλη την Ελλάδα. Εθελοντές έλεγχουν τα έγγραφα που προσκομίζονται και κατόπιν αρχειοθετούν τις υποθέσεις ώστε να υπάρξει μια πλήρης, τεκμηριωμένη εικόνα.


Τι είναι το ΕΤΜΕΑΡ;*\nΤο Ειδικό Τέλος Μείωσης Αερίων Ρύπων (ΕΤΜΕΑΡ) είναι ένας φόρος (χαράτσι) που μπαίνει στους λογαριασμούς\nηλεκτρικού ρεύματος, επιβαρύνει τους οικιακούς καταναλωτές και τον καρπώνονται οι Βιομήχανοι παραγωγοί ρεύματος από Ανανεώσιμες ΠηγέςΕνέργειας (ΑΠΕ). Το ΕΤΜΕΑΡ αντικατέστησε τα τέλη υπέρ ΑΠΕ, προφανώς για να μη φαίνεται καθαρά που πηγαίνει, και δεκαπλασιάστηκε! Τα τέλη υπέρ ΑΠΕ ήταν 3% επί της συνολικής κατανάλωσης ρεύματος ενώ ο ΕΤΜΕΑΡ είναι 27%!!! Είναι δηλαδή ένα πολύ μεγάλο χαράτσι που το πληρώνεις πάλι ο λαός (μικρομεσαίοι καταναλωτές) ενώ το Κεφάλαιο (Βιομηχανικοί καταναλωτές) έχει εξαιρεθεί. Στα 3,5 € που πληρώνουμε για κατανάλωση ρεύματος το 1 € πάει στον ΕΤΜΕΑΡ κι από κει στις τσέπες των βιομηχάνων.\nΕπί της ουσίας το ΕΤΜΕΑΡ επιβλήθηκε για να καλύψει τις υψηλές τιμές παραγωγής ρεύματος από ΑΠΕ. Σε μια περίοδο που οι τιμές αγοράς στη χονδρική (Ο.Τ.Σ) κυμαίνονταν από 45 έως 60 ευρώ ανά MW/h (μεγαβατώρα) το ρεύμα από ανεμογεννήτριες πουλιόταν, στη χοντρική 92 ευρώ ανά MW/h και από φωτοβολταϊκά κοντά στα 300 ευρώ ανάMW/h!!!. Αυτή τη διαφορά καλέστηκε και πάλι να την καλύψει ο φτωχομεσαίος καταναλωτής μέσω αυτού του φόρου. Τόσο κοστίζει το «τζάμπα» ρεύμα από ΑΠΕ\nΝαι το γνώριζα εξ αρχής! Ο ΑΔΜΗΕ μάλιστα προειδοποιεί ακόμα από το 2013 στη Μελέτη Επάρκειας Ισχύος 2013-2020. Meleti eparkeias_final.doc - Meleti_eparkeias_final.pdf\n Kαρπενήσι 15 δεκ 2018.pptx - Google Drive


Μνημόνια, μια επανάληψη - Commonality\nΜνημόνια, μια επανάληψη\n·22 Αύγουστος, 2018\nΗ σημερινή μέρα θεωρείται ορόσημο. Από σήμερα η Ελλάδα βγαίνει από τα προγράμματα οικονομικής βοήθειας και καλείται, σύμφωνα με τη διατύπωση του Μάριο Σεντένο, προέδρου του Γιούρογκρουπ, «να σταθεί ξανά στα πόδια της για πρώτη φορά από τις αρχές του 2010».\nΚατά την κοινή ορολογία, βγήκαμε από τα μνημόνια.\nΠράγματι, το τελευταίο πρόγραμμα, που ολοκληρώθηκε χτες, είχε τριετή διάρκεια, από τον Αύγουστο του 2015, αλλά αν υπολογίσουμε και εκείνα που προηγήθηκαν βρίσκουμε πως έχει περάσει μια οκταετία από τον Μάιο του 2010, τότε που μπήκαμε στο μνημόνιο -τότε, αφελώς, χρησιμοποιούσαμε ενικό αριθμό.\nΑπό το 2010 ως το 2018 πολλά έχουν αλλάξει. Ο μεγαλύτερος δανειστής της χώρας, ο Ευρωπαϊκός Μηχανισμός Σταθερότητας, παρέθεσε χτες στοιχεία που δείχνουν τη βελτίωση των οικονομικών μεγεθών της χώρας από το 2010 ως σήμερα. Παραθέτω ένα απόσπασμα: Σύμφωνα με τον Ευρωπαϊκό Μηχανισμό η Ελλάδα κατάφερε να μειώσει σημαντικά τις μακρο-οικονομικές και δημοσιονομικές ανισορροπίες της, φέρνοντας σε πέρας «μια άνευ προηγουμένου δημοσιονομική προσαρμογή» που είχε ως αποτέλεσμα τη μείωση του ελλείμματος της γενικής κυβέρνησης κατά περίπου 16% του ΑΕΠ (από έλλειμμα 15,1% το 2009, σε πλεόνασμα 0,8% το 2017).\nΌπως τονίζεται μεταξύ άλλων η ελληνική οικονομία πλέον έχει επιστρέψει στην ανάπτυξη καθώς άρχισαν να φαίνονται τα αποτελέσματα της ανάκαμψης (από ύφεση -5,5% το 2010 σε ανάπτυξη 1,4% το 2017, η οποία προβλέπεται να φτάσει το 1,9% το 2018 και το 2,3% το 2019).\nΕπίσης, υπογραμμίζεται η σταδιακή μείωση της ανεργίας και βελτίωση των συνθηκών της αγοράς εργασίας στην Ελλάδα, παρ’ όλο που εξακολουθεί να έχει τα υψηλότερα ποσοστά ανεργίας μεταξύ όλων των χωρών της ΕΕ.\nΌπως επισημαίνει, το 2010 η ανεργία ήταν 12,7% στην Ελλάδα και αφού έφθασε στο ανώτατο σημείο του 27,5% τον Ιούλιο του 2013, μειώθηκε στο 19,5% τον Μάιο του 2018.\nΓια να παραφράσουμε τον Γεώργιο Παπανδρέου, θα μπορούσε κανείς να πει ότι οι αριθμοί ανακάμπτουν αλλά οι άνθρωποι εξακολουθούν να δοκιμάζονται, καθώς αυτή η «άνευ προηγουμένου δημοσιονομική προσαρμογή» άφησε ανεξίτηλο αποτύπωμα στη ζωή εκατομμυρίων συμπολιτών μας, που οι περισσότεροι, αν και όχι όλοι, είδαν τη διαβίωσή τους να επιδεινώνεται απότομα και τις βεβαιότητες πάνω στις οποίες είχαν καταστρώσει το πρόγραμμα της ζωής τους να γκρεμίζονται. Όχι όλοι, αφού κάποιοι κέρδισαν από τα μνημόνια και από την κρίση, ιδίως όσοι είναι εργοδότες και επωφελήθηκαν από τη χωρίς προηγούμενο άνοδο της ανεργίας και την απόλυτη κυριαρχία της επισφαλούς και της απλήρωτης εργασίας.\nΑλλά εμείς εδώ λεξιλογούμε. Και όπως τα μνημόνια επηρέασαν όλες τις εκφάνσεις της ζωής μας, δεν θα μπορούσαν να μην αφήσουν το ίχνος τους στη γλώσσα. Και το περίεργο είναι ότι ενώ το ιστολόγιο έχει βασικό του μέλημα τον εντοπισμό και σχολιασμό των λέξεων της επικαιρότητας, δεν έχει αφιερώσει ένα ολόκληρο άρθρο στη λέξη που σημάδεψε τα οχτώ από τα εννιά χρόνια της ύπαρξής του, τη λέξη «μνημόνιο».\nΈχουμε βέβαια λεξιλογήσει για το μνημόνιο από νωρίς, από τον Ιούνιο του 2010, όμως στο ίδιο άρθρο μιλούσαμε και για άλλες λέξεις της τότε επικαιρότητας, την τρόικα και τις κόκκινες γραμμές. Από την άλλη, να μην ξεχνάμε ότι στην πρώτη-πρώτη ψηφοφορία για Λέξη της χρονιάς, που τη διοργανώσαμε τον Δεκέμβριο του 2010, είχατε αναδείξει το μνημόνιο για λέξη της χρονιάς. (Τότε είχαν ψηφίσει 307 φίλοι, ενώ στην τελευταία ψηφοφορία πάνω από 1500 -ήμασταν σε στενό κύκλο στα πρώτα χρόνια του ιστολογίου, που έχει βέβαια και τα καλά του, όπως νοσταλγούσαμε χτες μ’ έναν φίλο).\nΤο μνημόνιο λοιπόν ως λέξη υπάρχει μεν από την ελληνιστική εποχή αλλά είναι λέξη σπανιότατη -απαντά μόνο σε παπύρους και σημαίνει την επίσημη καταγραφή των αρχών του τόπου. Η λέξη προέρχεται ασφαλώς από τον μνήμονα, λέξη που, πέρα από την προφανή σημασία, δηλώνει και τον αρχειοφύλακα σε πολλές περιοχές από την ελληνιστική περίοδο και έπειτα, ενώ το αρχειοφυλακείο λέγεται μνημονείον. Αυτό το μνημονείον έγινε προσπάθεια να αναστηθεί τον 19ο αιώνα για να χρησιμοποιηθεί για το γραφείο του νοτάριου, που τελικά ονομάστηκε συμβολαιογραφείο, αλλά όπως σημειώνει στη Συναγωγή του ο Στέφ. Κουμανούδης «δεν εμακροζώησεν η λέξις».\nΥπήρχε πάντως και ιστορικό πρόσωπο με το όνομα Μνημόνιος, επίσκοπος Αμαθούντος, ο οποίος άγιασε ή ακριβέστερα έγινε όσιος (και χωρίς… να περάσει από μνημόνια) και μάλιστα η απίστευτη ειρωνεία της ζωής και των συμπτώσεων θέλησε να γιορτάζεται η μνήμη του στις 16 Ιουνίου, που είναι τα γενέθλια του Γιώργου Παπανδρέου, του πρωθυπουργού που μας έβαλε στα μνημόνια!\nΤο μνημόνιο φυσικά ετυμολογείται από τη μνήμη -χρωστάω άρθρο γι’ αυτή την οικογένεια λέξεων, αλλά ας αναφέρουμε εδώ τη λέξη μνήμα, το επιτύμβιο μνημείο που θυμίζει τον μακαρίτη ή που τιμά τη μνήμη του. Πολύ κοντά ηχητικά στο μνημόνιο υπάρχει μια άλλη ομόρριζη λέξη, το μνημόριον. Το μνημόριον (ή μημόριον, που είναι και ο συχνότερος όρος, ή μεμόριον, ή μνημούριον, ή μνημούριν, ή μημούριν και πάει λέγοντας), είναι το πρωτοχριστιανικό επιτύμβιο μνημείο στον βορειοελλαδικό χώρο. Ο όρος αποδίδει τον λατινικό όρο memoria (που χρησιμοποιείται με τον ίδιο τρόπο στην πρωτοχριστιανική Β. Αφρική), και δηλώνει αρχικά όχι οποιοδήποτε επιτύμβιο μνημείο, αλλά ειδικότερα το επιτύμβιο μνημείο όσων μαρτύρησαν για την πίστη τους.\nΗ λέξη «μνημόνιο» αναστήθηκε τον 19ο αιώνα από τους λογίους που ήθελαν να αποδώσουν το memorandum, λέξη λατινική, από το γερούνδιο του ρήματος memorare (υπενθυμίζω) που τη χρησιμοποιούσαν αυτούσια οι μεγάλες ευρωπαϊκές γλώσσες, πρώτη απ’ όλες η αγγλική. Είναι λέξη της διπλωματίας, και σημαίνει ένα σημείωμα που περιέχει σύνοψη των πληροφοριών που υπάρχουν για ένα θέμα ή εκθέτει τις θέσεις μιας κυβέρνησης για ένα ζήτημα. Συχνά το λέμε και «υπόμνημα».\nΠριν από το 2010, η λέξη «μνημόνιο» είχε κάνει καναδυό σύντομες εξορμήσεις στο προσκήνιο της επικαιρότητας. Κάποιοι ίσως θυμούνται το μνημόνιο που υπογράφτηκε, ή υποτίθεται πως υπογράφτηκε, τον Δεκέμβριο του 1966 μεταξύ Γεωργίου Παπανδρέου και Παν. Κανελλόπουλου, για ανατροπή της κυβέρνησης Στεφανόπουλου (αποστατών) και δρομολόγηση εκλογών τον Μάιο του 1967 -σε αυτό, ο Παπανδρέου είχε δεσμευτεί σε περίπτωση μη αυτοδυναμίας να μην δεχτεί τη στήριξη της ΕΔΑ. Την πρωτοχρονιά του 1967 η εφημερίδα Ελευθερία (προσκείμενη στους αποστάτες και στον Κ. Μητσοτάκη) δημοσίευσε το μνημόνιο αυτό, που καταγγέλθηκε για χαλκευμένο -έγιναν και μηνύσεις, αλλά η δικτατορία της 21ης Απριλίου κατέστησε άνευ αντικειμένου κάθε συζήτηση.\nΚάποιοι άλλοι θα θυμούνται το επεισόδιο που είχε δημιουργηθεί με ένα άλλο μνημόνιο, το 1974, όταν ο Ανδρέας Παπανδρέου είχε καταγγείλει, από το μπαλκόνι της κεντρικής προεκλογικής του ομιλίας στο Σύνταγμα ότι υπήρχε μνημόνιο που ανέφερε ότι Καραμανλής και Μαύρος είχαν ζητήσει από τον Κίσινγκερ να κρατηθούν μυστικές έως τις εκλογές οι επικείμενες συμφωνίες για το Κυπριακό. Εκείνο το μνημόνιο προκάλεσε μεν καβγά μεταξύ Γ. Μαύρου και Α. Παπανδρέου, αλλά ξεχάστηκε γρήγορα.\nΣε αντίθεση με τα παραπάνω μνημόνια, που πέρασαν και ξεχάστηκαν, το μνημόνιο ή μάλλον τα μνημόνια του 2010 κυριάρχησε και έμεινε. Έμεινε και στη γλώσσα, αφού μάς χάρισε (τρόπος του λέγειν) νέες λέξεις, όπως τη λέξη «μνημονιακός».\nΜνημονιακός είναι βέβαια αυτός που αναφέρεται στα μνημόνια ή που περιέχεται στα μνημόνια -για παράδειγμα, όσοι μεγαλοαστοί είχαν άκρες στους «θεσμούς» φρόντισαν να μετατρέψουν τις απαιτήσεις τους σε μνημονιακές υποχρεώσεις. Μνημονιακός όμως είναι και ο οπαδός των μνημονίων ή γενικότερα αυτός που εφαρμόζει μνημόνιο, κι έτσι έγινε λόγος για «μνημονιακά κόμματα» αλλά και, μετά το καλοκαίρι του 2015, για «μνημονιακό ΣΥΡΙΖΑ».\nΦυσικά εμφανίστηκε και ο όρος «αντιμνημονιακός», για τις πολιτικές δυνάμεις ή τα πρόσωπα που αντιτίθενται στο μνημόνιο και τις συνέπειές του, και το «αντιμνημονιακό μέτωπο», και το δίπολο «μνημόνιο-αντιμνημόνιο». Ακούστηκε και ο όρος «μεταμνημονιακός», η εποχή που αρχίζει από σήμερα.\nΠοιος μεταμνημονιακός, θα πείτε, όταν οι συνέπειες από τα μνημόνια και από το χρέος θα βαραίνουν πάνω μας για δεκαετίες ακόμα κι όταν η επιτήρηση θα συνεχιστεί, με άλλη βέβαια μορφή, όπως και η υποχρέωση για μεγάλα πρωτογενή πλεονάσματα -αν και, εδώ που τα λέμε, όλα τα κράτη μέλη της ΕΕ βρίσκονται έτσι κι αλλιώς κάτω από θεσμοθετημένη εποπτεία.\nΩστόσο, η ελληνική περίπτωση ξεχώρισε. Ο ελληνικός λαός έγινε πειραματόζωο των πιο ακραίων νεοφιλελεύθερων πολιτικών για οχτώ ολόκληρα χρόνια. Την περίοδο 2010 – 2014 χάθηκε το 25% του ΑΕΠ της χώρας χωρίς να αντιμετωπιστεί καμία από τις αιτίες της κρίσης. Ο κόσμος της εργασίας κατέρρευσε, κοινωνικά στρώματα οδηγήθηκαν σε βίαιη προλεταριοποίηση.\nΤο μνημόνιο έφερε και την χρεοκοπία του παλιού δικομματισμού, τη ριζοσπαστικοποίηση κοινωνικών ομάδων και εκτίναξε στο προσκήνιο ένα μικρό κόμμα της ριζοσπαστικής αριστεράς, έναν συνασπισμό μάλλον ετερόκλητων αριστερών δυνάμεων, τις «ηνωμένες πολιτείες της διαφωνίας» όπως είχε πει κάποιος, τον ΣΥΡΙΖΑ, που κατάφερε όμως να εκφράσει πιο καθαρά και πιο πειστικά από τις άλλες δυνάμεις το αίτημα της αντίστασης και της απαλλαγής. Ήρθε έτσι ο πολιτικός σεισμός του Μαΐου 2012 και η πολιτική ανατροπή του Ιανουαρίου 2015.\nΚαι ο επώδυνος συμβιβασμός του καλοκαιριού του 2015 με το τρίτο, το «αριστερό μνημόνιο», οπου η αριστερή κυβέρνηση βρέθηκε στην παράδοξη θέση να υλοποιεί, θέλοντας και μη, μνημονιακές υποχρεώσεις και ταυτόχρονα να παλεύει για την καθολική πρόσβαση στη δημόσια υγεία, για το δίχτυ προστασίας προς τα θύματα της κρίσης, για την επαναφορά των συλλογικών διαπραγματεύσεων, την προστασία της εργασίας, για το βάθεμα της δημοκρατίας, για την αντιμετώπιση πολλών από τις στρεβλώσεις του παρελθόντος. Η σημερινή κυβέρνηση μπόρεσε να φέρει την έξοδο από τα μνημόνια και μαζί την αποκατάσταση, έστω και μερική, της λαϊκής κυριαρχίας, χωρίς να εξουθενωθούν τα πιο αδύναμα στρώματα.\nΑπό σήμερα «τα μνημόνια» τελειώνουν όμως οι πληγές τους παραμένουν εδώ. Και τώρα αρχίζουν τα δύσκολα.


Καιρός: Νεφώσεις παροδικά αυξημένες με βροχές και σποραδικές καταιγίδες ,τοπικά ισχυρές στα ηπειρωτικά, την Εύβοια και πιθανόν τις Σποράδες κυρίως τις μεσημβρινές και απογευματινές ώρες με εξασθένηση το βράδυ. Ανεμοι: Στα βόρεια βόρειοι βορειοδυτικοί 3 με 4 και από το μεσημέρι μεταβλητοί με την ίδια ένταση. Στα νότια δυτικοί 4 με 5 και τοπικά 6 μποφόρ. Θερμοκρασία: Από 17 έως 30 βαθμούς Κελσίου.\nΒάνα Μπάρμπα: «Καιρός ήταν η Ελένη Μενεγάκη να σταματήσει την τηλεόραση» Καιρός: Αλλάζει το σκηνικό σήμερα – Βροχές και καταιγίδες… Πάτρα: Συννεφιά σήμερα – Πότε αναμένονται βροχές Πάτρα: Ανεβαίνει ο υδράργυρος το Σαββατοκύριακο Πότε ανεβαίνει ξανά ο υδράργυρος\nΠροηγούμενο άρθροΤάκης Ζαχαράτος: «Μου είχαν ζητήσει να κάνω ερωτική ταινία ως Αλίκη Βουγιουκλάκη»\nΕπόμενο άρθρο Χωρίς προκρατήσεις η είσοδος στο Πάρκο Σταύρος Νιάρχος


Αισιοδοξία Γ. Κεφαλογιάννη για συμφωνία με τους εργαζομένους των αστικών συγκοινωνιών για την ΣΣΕ - Metaforespress\nΑρχικήMMMΑισιοδοξία Γ. Κεφαλογιάννη για συμφωνία με τους εργαζομένους των αστικών συγκοινωνιών για την ΣΣΕ\nΤην αισιοδοξία του για την εξεύρεση συμφωνίας με τους εργαζομένους στις αστικές συγκοινωνίες για την ΣΣΕ εξέφρασε, σε σημερινή ραδιοφωνική συνέντευξη, ο υφυπουργός Μεταφορών Γιάννης Κεφαλογιάννης.\n«Είμαστε σε μια διαδικασία διαπραγμάτευσης με τους υπόλοιπους εργαζόμενους που αφορά κυρίως στον ΟΑΣΑ, γιατί είδαμε τις προηγούμενες ημέρες στάσεις εργασίας στο Μετρό, στα λεωφορεία, στο Τραμ.\nΑυτή τη στιγμή φαίνεται πως βρίσκεται μια λύση ώστε να έχουμε μια θετική κατάληξη. Δεν υπάρχει κάτι συγκεκριμένο ακόμη, αλλά είναι βούληση της κυβέρνησης να κλείσει το ζήτημα», ανέφερε αρχικά ο κ. Κεφαλογιάννης.\n«Βασική αρχή, τόσο του κ. Καραμανλή, όσο και δική μου είναι το συγκεκριμένο θέμα να πάει προς μια ευτυχή κατάληξη, γιατί θεωρούμε ότι τα Μέσα Μαζικής Μεταφοράς είναι ένας κρίσιμος τομέας και πρέπει να υπάρχει εργασιακή ειρήνη.\nΠροσπαθούμε να βρούμε μια λύση τέτοια που να ικανοποιεί όλες τις πλευρές, πιστεύω ότι είμαστε σε έναν καλό δρόμο και το επόμενο διάστημα θα είμαστε σε θέση να ανακοινώσουμε συγκεκριμένα πράγματα», υπογράμμισε.\nΣχετικά με την εκτέλεση του συγκοινωνιακού έργου, ο υφυπουργός Μεταφορών τόνισε ότι «υπάρχουν τα πρώτα θετικά δείγματα από τον Αύγουστο μέχρι σήμερα και βλέπουμε περισσότερα λεωφορεία στους δρόμους.\nΛόγω της αβελτηρίας των προηγούμενων χρόνων δεν μπορούν να υπάρχουν μαγικές λύσεις.\nΣτη Θεσσαλονίκη, όταν ξεκινήσαμε ήταν στους δρόμους 213 λεωφορεία και καταφέραμε σε περίπου έναν μήνα να φτάσουμε τα 320. Αυτό σε ένα συνδυασμό με τη συμφωνία του ΟΑΣΘ με τα ΚΤΕΛ υπολογίζουμε να ξεπεράσει τα 400 λεωφορεία, που σε μεγάλο βαθμό καλύπτει τη συγκοινωνία της Θεσσαλονίκης. Θυμίζω ότι η πόλη δεν έχει άλλο μέσο αυτή τη στιγμή.\nΣτη συνέχεια, συμπλήρωσε ότι «υπάρχει πολύ οξυμένο πρόβλημα έλλειψης οδηγών. Φέραμε περίπου 50 άτομα που ήταν αποσπασμένοι σε κόμματα και βουλευτές που δεν εξελέγησαν και κανείς δεν τους είχε αναζητήσει.\nΕπιπλέον, υπάρχει μια δεξαμενή περίπου 500 οδηγών οι οποίοι για διάφορους λόγους υγείας είχαν βρεθεί εκτός οδηγικής υπηρεσίας, σε κάποιες άλλες θέσεις. Προχωράμε σε μια διαδικασία δευτεροβάθμιου υγειονομικού ελέγχου ώστε να δούμε αυτά τα προβλήματα και πως μπορούμε να τα επιλύσουμε. Συνδυαστικά αυτά μας έχουν αποδώσει παραπάνω 200 λεωφορεία το τελευταίο δίμηνο.\nΣε κάθε περίπτωση θα κοιτάξουμε σε συνεργασία με τη διοίκηση του ΟΑΣΑ να δούμε που υπάρχουν τα κενά και να κάνουμε ένα πρόγραμμα εξορθολογισμού, όσον αφορά στο προσωπικό, για να τα καλύψουμε.\nΕπιπλέον, όπως έχει πει και ο υπουργός, θέλουμε το επόμενο εξάμηνο να έχει βγει στον αέρα ο διαγωνισμός για την αντικατάσταση του στόλου ώστε σε περίπου 18 μήνες από τώρα να παραλαμβάνουμε λεωφορεία».\nΓια το μετρό, ο υφυπουργός Μεταφορών υπογράμμισε ότι «όσον αφορά στο Μετρό, με τον υπουργό τον κ. Καραμανλή από τις πρώτες επισκέψεις που κάναμε ήταν να πάμε στο Μετρό.\nΥπήρχαν καθυστερήσεις με συχνότητα στα δρομολόγια στα 8 με 9 λεπτά που έφθανε τα 15 λεπτά αν υπήρχε πρόβλημα. Δυστυχώς, μια σειρά από συρμούς βρίσκεται εκτός λειτουργίας λόγω μη συντήρησης ή και κακής συντήρησης.\nΈχουν πέσει στο μισό οι καθυστερήσεις το τελευταίο δίμηνο, αλλά έχουμε ακόμη δρόμο για να φθάσουμε στο επίπεδο οι πολίτες της Αθήνας να απολαμβάνουν τις υπηρεσίες που δικαιούνται.»\nΓια το Μετρό Θεσσαλονίκης, υπογράμμισε ότι «στη Θεσσαλονίκη θα προχωρήσουμε με βάση τα όσα εξήγγειλε ο πρωθυπουργός στη ΔΕΘ, που είναι και η μόνη πρακτική λύση για να γίνει και γρήγορα και με πιο οικονομικό τρόπο η παράδοση του Μετρό Θεσσαλονίκης. Όσα ακούγονται δεν ανταποκρίνονται στην πραγματικότητα.\nΔεν υπάρχει καμία μελέτη που να επιβεβαιώνει την αντίθετη λύση που είχε ακολουθήσει η προηγούμενη διοίκηση του Μετρό Θεσσαλονίκης. Και μάλιστα πολλές φορές κι εγώ και ο κ. Καραμανλής έχουμε προκαλέσει την προηγούμενη διοίκηση να μας παραδώσει αυτή τη μελέτη που, όπως φαίνεται δεν υπάρχει.\nΔεν υπάρχει αμφιβολία ότι θα ακολουθηθεί η ίδια διαδικασία που είχε ακολουθηθεί στην Αθήνα, που είναι απόλυτα ασφαλής για τα αρχαία.\nΕίναι μια λύση που θα κοστίσει λιγότερο στον Έλληνα φορολογούμενο και θα προχωρήσουμε σε μια παράδοση, συνολικά, του έργου».\nΑΣΤΙΚΕΣ ΣΥΓΚΟΙΝΩΝΙΕΣ ΑΘΗΝΑΣΓΙΑΝΝΗΣ ΚΕΦΑΛΟΓΙΑΝΝΗΣΟΑΣΑΟΣΥΣΤΑΣΥ\nΜετατέθηκαν για το καλοκαίρι του 2...


Hansaplast Wound Spray (100ml) - Σπρέι Αντισηπτικό\nΕύχρηστο σπρέι για τον αντισηπτικό καθαρισμό μικρών τραυμάτων\nΑκόμα και τα επιφανειακά τραύματα μπορούν να μολυνθούν αν δεν καθαριστούν αποτελεσματικά. Ο καθαρισμός του τραύματος είναι ένα ουσιαστικό πρώτο βήμα για τη βέλτιστη επούλωση και συνιστάται για όλους τους τύπους τραυμάτων.\nΤο Hansaplast Wound Spray είναι ένα εύχρηστο σπρέι για τον αντισηπτικό καθαρισμό μικρών τραυμάτων όπως κοψίματα, εκδορές, καψίματα δευτέρου βαθμού και ανοιχτές πληγές. Μπορεί επίσης να χρησιμοποιηθεί για χρόνιες πληγές και μετεγχειρητική φροντίδα τραυμάτων σύμφωνα με τις οδηγίες του γιατρού σας.\nΔεν προκαλεί πόνο ή τσούξιμο κατά την εφαρμογή\nΕίναι διαφανές, οπότε δε λερώνει τα ρούχα με χρώμα όπως το ιώδιο\n"Είναι ένας αποτελεσματικός τρόπος για να καθαρίσετε τα τραύματα από τη βρωμιά και τα βακτήρια και να αποτρέψει από τις λοιμώξεις του τραύματος"\nΤο εύχρηστο μπουκάλι ψεκασμού λειτουργεί καλά σε κάθε γωνία, γεγονός που το καθιστά ιδανικό για τις πρώτες βοήθειες, τις αθλητικές και υπαίθριες δραστηριότητες.\nΠροστατεύει αποτελεσματικά από λοιμώξεις\nΓρήγορη και χωρίς πόνο εφαρμογή\nΤο άχρωμο διάλυμα δεν λερώνει τα ρούχα\nΕύκολο στη χρήση ψεκασμό λειτουργεί επίσης ανάποδα\nΠολύ φιλικό προς το δέρμα\nΣχετικά προϊόντα Hansaplast:


Θα ερωτευτείς ξανά! | Newsfilter\nHome Γενικά Άνθρωποι Θα ερωτευτείς ξανά!\nΜια φράση για αρχή, μια παραίνεση, «Θα ερωτευτείς ξανά!». Το ξέρω ότι οι περισσότεροι από εσάς περιμένετε να διαβάσετε ίσως έναν μακροσκελές κείμενο για τα κοινωνικά δρώμενα και τις πολιτικές εξελίξεις μα εγώ θα μιλήσω για τη καρδιά. Σε ένα θέμα που μπορείτε όλοι να παραλληλίσετε μια προσωπική σας ιστορία, σε μια φράση που μπορεί να φαίνεται ρομαντική ή και παρωχημένη, κρύβεται ένα πολύ σημαντικό κομμάτι του χαρακτήρα μας. Κρύβεται η δύναμη να κοιτάμε μπροστά και να πιστεύουμε, η αισιοδοξία και η ελπίδα.\nΚάτι που ξέρω να σας πω είναι το πώς νιώθει ένας άνθρωπος όταν βιώνει μια ερωτική απόρριψη. Το ξέρω γιατί το έχω βιώσει προσωπικά και το έχω δει στα μάτια των απογοητευμένων φίλων μου. Κι όταν ο άνθρωπος που θεωρείς ότι ομορφαίνει τη ζωή σου, σου λέει πως δεν θέλει να είναι δίπλα σου, όταν ο άνθρωπος με τον οποίο είσαι ερωτευμένος, δεν νιώθει το ίδιο για σένα, αισθάνεσαι το μούδιασμα από ένα δυνατό χαστούκι. Μια γερή σφαλιάρα στην αυτοεκτίμηση και στο ψυχικό σου κόσμο. Ακόμα θυμάμαι να λέω στον εαυτό μου « Εάν δεν ήμουν αρκετά καλή για εκείνον γιατί να είμαι για οποιονδήποτε άλλον», θυμάμαι να μου λέει ένας φίλος θυμωμένος πως « Εκείνος υπήρξε αληθινός και δεν εκτίμησαν την αλήθεια του.».\nΟ έρωτας είναι πιο πολύπλοκη υπόθεση από ότι φαίνεται. Κι είναι εύκολο να πεις πως σου αρέσει κάποιος εξωτερικά ή και σου αρέσει ο χαρακτήρας του, αλλά αυτό δεν αρκεί για να ερωτευτείς μαζί του. Ο έρωτας βλέπετε, είναι θέμα ψυχής, πηγάζει από μέσα μας και δεν έχει να κάνει με το τι είναι καλό για εμάς ή ποιος άνθρωπος μας ταιριάζει. Οι άνθρωποι ερωτευόμαστε χωρίς «γιατί», χωρίς λογικά επιχειρήματα. Ερωτευόμαστε εκείνους τους ανθρώπους που μας γεμίζουν ψυχικά μόνο με την παρουσία τους. Ερωτευόμαστε με την αύρα τους, το βλέμμα τους, τον τρόπο που κινούνται στο χώρο, τον ήχο της φωνής τους. Ερωτευόμαστε και τη χημεία μας μαζί τους, το μπλέξιμο των δαχτύλων μας, τη ζέση της αγκαλιάς μας. Ο έρωτας γενικώς δεν έχει εξήγηση κι όπως λέει ένας γνωστός στίχος τραγουδιού “people fall in love in mysterious ways”.\nΟ τρόπος που μας κάνει να νιώθουμε το άτομο που είμαστε ερωτευμένοι είναι ο λόγος που τον τοποθετούμε τόσο ψηλά μέσα μας. Ξαφνικά έχουμε απέναντι μας κάποιον που μας κάνει να αισθανόμαστε ευάλωτοι στη παρουσία του. Μα κάνει να τρέμουμε και να τρεκλίζουμε στη προσπάθεια μας να τον εντυπωσιάσουμε για να του κινήσουμε το ενδιαφέρον. Κι ο έρωτας που τρέφουμε και μας εκτοξεύει στα ουράνια είναι και η αιτία που πονάει τόσο πολύ η ελεύθερη πτώση της απόρριψης. Με άλλα λόγια, στους ανθρώπους που δίνεις τη μεγαλύτερη αξία μέσα σου, σε εκείνους θα αισθανθείς έντονο το μαχαίρι να διαπερνά όταν σου πουν πως δεν μοιράζονται το συναίσθημα σου.\nΜια απόρριψή μπορεί να σε αφήσει καταρρακωμένο γιατί ο έρωτας είναι ένα συναίσθημα δυνατό. Όμως το γεγονός πως είναι δυνατό δεν σημαίνει πως είναι ανεπανάληπτο. Δεν ερωτευόμαστε μια φορά στη ζωή μας. Δεν ερωτευόμαστε μονάχα έναν άνθρωπο. Απλώς χρειαζόμαστε χρόνο για να μπούμε στη διαδικασία να εκθέσουμε τον εαυτό μας στο κόσμο και να τον αφήσουμε ελεύθερο να ξανά ερωτευτεί!\nΛένε πως ο έρωτας και ο βήχας δεν κρύβονται και έχουν δίκιο. Κι είναι ακριβώς αυτός ο λόγος που μετά από μια απόρριψη τίποτα δεν φαίνεται να υπάρχει στον ορίζοντα για να κάνουμε μια νέα αρχή. Είναι ο έρωτας και η πίκρα της απόρριψης που καθρεφτίζονται στο βλέμμα μας. Είναι η κρίση αυτοεκτίμησης και οι αμφιβολίες που μας γεμίζουν εμφανή κόμπλεξ. Είναι ακόμα και η δική μας πίστη σε εκείνον τον έναν άνθρωπο που δεν μας ήθελε, που δεν μας επιτρέπει να εκτιμήσουμε και να δούμε έναν υπέροχο άνθρωπο που βρίσκεται δίπλα μας. Τουτέστιν, όσο δεν εγκαταλείπεις το παρελθόν τόσο θα σε κυνηγά και θα στοιχειώνει το μέλλον.\nΜια απόρριψη θέλει δουλειά για να μπορέσει κανείς να τα χωνέψει. Αν όμως κατορθώσει και το αποδεχτεί σαν ένα γεγονός όπως όλα τα άλλα, αν καταφέρει να απομυθοποιήσει την ισχύ του τότε ο δρόμος για τον έρωτα είναι ανοιχτός και πάλι.\nΈχω υπάρξει πολύ ερωτευμένη και πολύ πληγωμένη εξίσου, όμως ύστερα από καιρό σας λέω με σιγουριά αυτό… Όλα είναι μια ιδέα, όλα είναι πληγές που επουλώνονται με τον καιρό. Και μπορεί εάν τρέχεις με το ποδήλατο, να πέσεις και να τραυματιστείς, αυτό όμως δεν σημαίνει ότι αφού επουλωθεί το τραύμα δεν θα ξανά κάνεις ποδήλατο. Χρειάζεται απλώς να βρεις το κουράγιο να ξεπεράσεις το φόβο που σου προκάλεσε η πτώση. Έτσι λειτουργεί και με τον έρωτα. Χρειάζεται απλώς να βρούμε τη δύναμη να ξεπεράσουμε την ψυχρολουσία μιας απόρριψης. Άλλωστε κανείς δεν μας λέει ότι κάθε φορά που θα ερωτευόμαστε, θα βρίσκεται ένας άνθρωπος να μας απορρίπτει. Ο έρωτας λοιπόν είναι ένα τραύμα επουλώσιμο που μόλις γιατρευτεί σε απελευθερώνει. Κι όταν είσαι ελεύθερος ψυχικά μπορείς να βιώσεις τα πιο σπουδαία συναισθήματα. Όταν δεν είσαι φυλακισμένος από όσα πέρασαν και πάνε, μπορείς να κοιτάξεις μπροστά σε όσα θα έρθουν.


Παιδίον Τόπος: Κατασκευή χριστουγεννιάτικου στεφανιού\nΜε την κυρία μας των εικαστικών την κ. Αθηνά Παμπουκίδου κατασκευάσαμε χριστουγεννιάτικα στεφάνια. Θα σας περιγράψουμε παρακάτω την κατασκευή τους.\n- Παίρνουμε μια εφημερίδα και κόβουμε 3-4 φύλλα από αυτήν, τα τσαλακώνουμε και φτιάχνουμε ένα μπαστούνι.\n- Τυλίγουμε το μπαστούνι που έχουμε φτιάξει και δημιουργούμε έναν κύκλο.\n- Στη συνέχεια τυλίγουμε τον κύκλο με μια χαρτοταινία.\n- Παίρνουμε τη λινάτσα (καλό είναι να έχει χρώμα πράσινο, κόκκινο ή καφέ) και την κόβουμε σε μακριές λουρίδες (πάχους 20 εκ.).\n- Με τις λουρίδες τυλίγουμε το στεφάνι (κύκλο). Μετά τυλίγουμε το στεφάνι διαγώνια με το σπάγγο (σε φυσικό χρώμα).\n- Τέλος το διακοσμούμε με κορδέλες, καρύδια, ξύλα κανέλας και αμύγδαλα.\nΠαναγιώτης Αρ., Αγγελική Μ. (Ε1΄)\nΠηγή: ΟιΝτελάληδες του 8ου\nlampros lampinos 22 Δεκεμβρίου 2011 - 11:12 μ.μ.\nμπράβο στα παιδιά... περιμένω του χρόνου πια να δω τι άλλα ωραία πράγματα θα φτιάξετε!!!\nmartinealison 23 Δεκεμβρίου 2011 - 5:46 π.μ.\nLa simplicité du geste est bien plus merveilleux...


07/05/2021, 06:31 1\nΜπαίνουν νέοι κόφτες για τους μερικώς απασχολούμενους με ωράριο κάτω των 4 ωρών\nΑναλυτικά έως τις 12 Μαΐου θα υποβάλλονται δηλώσεις αναστολής συμβάσεων εργασίας που μπορούν να αφορούν είτε ολόκληρο τον Μάιο, είτε μέρος αυτού.\n1.Εστίαση: Οι επιχειρήσεις– εργοδότες που ανήκουν στον κλάδο της Εστίασης (ΠΑΡΑΡΤΗΜΑ Β), μπορούν να θέτουν σε αναστολή συμβάσεις εργασίας των εργαζομένων τους, των οποίων δεν θα απαιτηθεί η εργασία κατά την λειτουργία των επιχειρήσεων αυτών τον Μάιο. Οι επιχειρήσεις που άνοιξαν εξαιρούνται και δεν θα ισχύει για αυτές το κριτήριο του τζίρου, προκειμένου να θέσουν μέρος ή το σύνολο των απασχολούμενών τους σε αναστολή. Ωστόσο οι εργαζόμενοι αυτοί θα πρέπει να έχουν προσληφθεί έως και την 31/01/2021. Επιπλέον για τις επιχειρήσεις του κλάδου ισχύει το κριτήριο που αφορά το όριο των 16 ωρών εβδομαδιαίως, εξαιρουμένων των εργαζομένων που παρέχουν καλλιτεχνικές υπηρεσίες των οποίων δεν επιτρέπεται η παροχή.\n2. Για τις επιχειρήσεις– εργοδότες που υπάγονται σε ΚΑΔ του ΠΑΡΑΡΤΗΜΑΤΟΣ Α\nΌσες επιχειρήσεις-εργοδότες υπάγονται σε ΚΑΔ του Λιανεμπορίου που είτε λειτουργούν χωρίς περιορισμούς είτε βρίσκονται σε περιοχές που επιτρέπεται να λειτουργήσουν με ραντεβού (click inside), θεωρούνται πληττόμενες επιχειρήσεις και μπορούν να θέτουν σε αναστολή συμβάσεις εργασίας των εργαζομένων τους, οι οποίοι είχαν προσληφθεί έως και την 31/1/2021. Για τις επιχειρήσεις αυτές ισχύουν και τα δύο κριτήρια επιλεξιμότητας. Αυτό σημαίνει ότι οι επιχειρήσεις του λιανεμπορίου που λειτουργούν με περιορισμούς ( click away) απαλλάσσονται από το κριτήριο επιλεξιμότητας του τζίρου.\n3. Τι ισχύει για τις κλειστές επιχειρήσεις ( ΚΑΔ του ΠΑΡΑΡΤΗΜΑΤΟΣ Γ)


Milkplan και Lely στη Zootechnia 2019 - Dairy News\nΣτο περίπτερο της Lely εμφανίστηκαν το νέο ορόσημο στη ρομποτική αρμεγή Astronaut A5, ο προωθητής τροφής Juno και η βούρτσα μασάζ αγελάδων Luna. Επιπλέον η Lely, έφερε την εφαρμογή εικονικής πραγματικότητας-VR, με την οποία οι επισκέπτες του περιπτέρου είχαν τη δυνατότητα να μεταφερθούν ψηφιακά σε μια σύγχρονη ρομποτική φάρμα.\nΤέλος, αναγνωρίζοντας τη σημασία της τεχνολογίας, σύστησε στο κοινό το επαναστατικό σύστημα σίτησης Vector, το οποίο έρχεται για πρώτη φορά στην Ελλάδα σε λίγους μήνες, στη φάρμα Τσιτσιλίδη στο Γάζωρο Σερρών.\nΜε αφορμή την έκθεση και την αυξημένη επισκεψιμότητα, ο Διευθύνων Σύμβουλος των Milkplan και Lely Ελλάδας, Ν. Ημερίδης, διοργάνωσε μία εκδήλωση αποκλειστικά για τους συνεργάτες της εταιρείας ως ένδειξη εκτίμησης της εμπιστοσύνης που δείχνουν στις εταιρείες.


Νέος πύραυλος κατά πλοίων για τα κινεζικά μαχητικά J-16 - Πτήση & Διάστημα\nΝέος πύραυλος κατά πλοίων για τα κινεζικά μαχητικά J-16\nΣε εικόνες που δημοσιεύτηκαν στις 16 Φεβρουαρίου στην κινεζική κρατική τηλεόραση εμφανίζεται μαχητικό αεροσκάφος J-16 της Κινεζικής Αεροπορίας να φέρει δύο πυραύλους κατά πλοίων YJ-83K.\nΌπως αναφέρει το «Jane’s», είναι η πρώτη φορά που κυκλοφορούν στιγμιότυπα με τον συγκεκριμένο τύπο να μεταφέρει τον YJ-83K, ο οποίος προηγουμένως εξόπλιζε τα αεροσκάφη JH-7, JH-7A, J-15 και H-6G του Κινεζικού Ναυτικού. Ο YJ-83K έχει εμβέλεια 180km, διαθέτει πολεμική κεφαλή 165kg και αναπτύσσει μέγιστη ταχύτητα 0,9 Mach.\nΤο J-16 έχει αποτυπωθεί στο παρελθόν να μεταφέρει τον πύραυλο αέρος-επιφανείας KD-88, αλλά όχι τον YJ-83K. Πέρα από τον YJ-83K, η Κίνα έχει αναπτύξει τον YJ-83KH, με ερευνητή IIR και εμβέλεια 230km. To J-16 θυμίζει έντονα το ρωσικό μαχητικό Su-30 και βρίσκεται σε παραγωγή από το 2012.


Πρέμιερ Λιγκ: Μοιρασιά για Λίβερπουλ και Τσέλσι, διασυρμός για Άρσεναλ στο «Έτιχαντ» (videos)\nΛίβερπουλ και Τσέλσι αναδείχθηκαν ισόπαλες 1-1 στο «Άνφιλντ», με τους «μπλε» να παίζουν όλο το δεύτερο ημίχρονο με παίκτη λιγότερο. Νωρίτερα, η Μάντσεστερ Σίτι διέλυσε με 5-0 την Άρσεναλ στο «Έτιχαντ» και άφησε τους «κανονιέρηδες» χωρίς βαθμό και με 0-9 τέρματα μετά από 3 αγωνιστικές!\nΔεν είχε νικητή το μεγάλο ντέρμπι στο «Άνφιλντ» ανάμεσα σε Λίβερπουλ και Τσέλσι, με τις δύο ομάδες να έρχονται ισόπαλες 1-1.\nΤο παιχνίδι είχε γρήγορο ρυθμό από τα πρώτα λεπτά και η πρώτη ευκαιρία άνηκε στους «κόκκινους», οι οποίοι χτύπησαν στο τρανζίσιον στο 10’ αλλά ο Χέντερσον από πλεονεκτική θέση έκανε απογοητευτικό τελείωμα. Από την άλλη, η πρώτη ευκαιρία της Τσέλσι κατέληξε σε γκολ, όταν μετά από κόρνερ στο 22’ ο Χάβερτς έπιασε άπιαστη γυριστή κεφαλιά και δεν άφησε κανένα περιθώριο αντίδρασης στον Άλισον.\nΗ Λίβερπουλ έψαξε αντίδραση, κερδίζοντας περισσότερα μέτρα στο γήπεδο, αλλά η Τσέλσι έφευγε επικίνδυνα στις αντεπιθέσεις και έφτιαξε δύο μεγάλες προϋποθέσεις για δεύτερο γκολ, ωστόσο τόσο ο Χάβερτς όσο και ο Μάουντ δεν είδαν τον ελεύθερο παίκτη στην περιοχή και αποφάσισαν να τελειώσουν μόνοι τους τη φάση, με τη μπάλα και στις δύο περιπτώσεις να καταλήγει άουτ.\nΗ απάντηση της Λίβερπουλ ήρθε στις καθυστερήσεις του πρώτου μέρους, όταν μετά από κόρνερ, οι παίκτες της Τσέλσι δεν μπόρεσαν να απομακρύνουν τη μπάλα, αυτή έφτασε στον Μανέ ο οποίος ο Τζέιμς έδιωξε στη γραμμή. Ο διαιτητής έκανε χρήση του VAR και έδωσε πέναλτι για χέρι του Άγγλου μπακ, ενώ απέβαλε με κόκκινη κάρτα τον ποδοσφαιριστή, σε μια απόφαση που προκάλεσε τις διαμαρτυρίες των φιλοξενούμενων. Ο Σαλάχ ανέλαβε την εκτέλεση και δεν αστόχησε, ισοφαρίζοντας το σκορ σε 1-1.\nΤο δεύτερο ημίχρονο ήταν ένας μονόλογος της Λίβερπουλ, η οποία είχε την κατοχή και κατά διαστήματα σφυροκόπησε την άμυνα της Τσέλσι, αλλά οι «μπλε» αμύνθηκαν εξαιρετικά και κράτησαν το 1-1 έως το τελευταίο σφύριγμα. Να σημειωθεί πως ο Κώστας Τσιμίκας πέρασε στο ματς στο 86’ αντί του Ρόμπερτσον.\nΔιέλυσε την Άρσεναλ η Σίτι\nΝωρίτερα, η Άρσεναλ επικράτησε με το εμφατικό 5-0 της Άρσεναλ στο «Έτιχαντ» και πήρε τη δεύτερη νίκη της στο πρωτάθλημα. Το παιχνίδι τελείωσε από πολύ νωρίς, αφού οι «πολίτες» εκμεταλλεύτηκαν τα λάθη στην άμυνα των Λονδρέζων και προηγήθηκαν με 2-0 στο 12’ χάρη στα γκολ των Γκουντογάν (7’) και Τόρες (12’).\nΗ αποβολή του Τσάκα στο 35’ έκανε ακόμα πιο δύσκολο το έργο για τους «κανονιέρηδες» και η Σίτι δεν έδειξε οίκτο, πετυχαίνοντας άλλα τρία γκολ με τους Ζεσούς (43’), Ρόντρι (53’) και Τόρες (84’).\nΓια πρώτη φορά μετά το 1954 η Άρσεναλ ξεκινάει τη σεζόν με 3 ήττες σε ισάριθμα ματς, ενώ το -9 στη διαφορά τερμάτων (0-9)αποτελεί τ ο χειρότερο ξεκίνημα ομάδας στην ιστορία της Πρέμιερ Λιγκ μετά από τρεις αγωνιστικές.\nΣτα άλλα παιχνίδια, η Λέστερ κέρδισε με 2-1 την Νόριτς στο «Κάροου Ρόουντ» και επέστρεψε στα νικηφόρα αποτελέσματα, ενώ η νεοφώτιστη Μπρέντφορντ παρέμεινε αήττητη αποσπώντας βαθμό (1-1) στην έδρα της Άστον Βίλα. Η Έβερτον πέρασε με 2-0 από την έδρα της Μπράιτον, ενώ η Γουέστ Χαμ γνώρισε την πρώτη της βαθμολογική απώλεια μένοντας στο 2-2 με την Κρίσταλ Πάλας στην έδρα της. Ισόπαλο 2-2 έληξε και το ματς της Νιούκαστλ με την Σαουθάμπτον στο «Σεντ Τζέιμς Παρκ», με τους γηπεδούχους να παίρνουν προβάδισμα στο 90’ με τον Σεντ Μαξιμέν και τους φιλοξενούμενους να ισοφαρίζουν στο 90+6’ με πέναλτι του Γουόρντ Πράουζ.\nΤσέλσι, Λίβερπουλ, Άρσεναλ, Μάντσεστερ Σίτι\nΔεύτερο γκολ για Μαυροπάνο με την Στουτγκάρδη (video)\nΚόνφερενς Λιγκ: Το πρόγραμμα του ΠΑΟΚ στους ομίλους\nΓιουρόπα Λιγκ: Το πρόγραμμα του Ολυμπιακού στους ομίλους


Κώστας Μανωλιουδάκης\t02 Ιουνίου 2011, 00:47\nΟ Κώστας Μανωλιουδάκης γράφει στο Onsports γιατί θεωρεί το Ζήση Βρύζα κατάλληλο για τεχνικό διευθυντή στον Παναθηναϊκό της νέας περιόδου.\nΟ Ζήσης Βρύζας αποτελεί αυτή τη χρονική στιγμή το φαβορί για την ανάληψη της θέσης του τεχνικού διευθυντή του Παναθηναϊκού και η εκτίμησή μου είναι ότι δικαίως λογίζεται ως φαβορί από τη διοικούσα επιτροπή του συλλόγου. Με τις υπάρχουσες επιλογές που υπάρχουν.\nΤο θέμα του Βρύζα δεν είναι «τελειωμένο», διότι υπάρχουν ακόμα κάποιες αναστολές του ίδιου για το πόστο του στην Εθνική ομάδα και το γεγονός ότι είναι πιθανό να «κάψει» οριστικά το «χαρτί» που λέγεται ΠΑΟΚ. Είναι όμως σε καλό δρόμο. Και για τον Παναθηναϊκό, επαναλαμβάνω με τις υπάρχουσες συνθήκες-περιπτώσεις), η πιο ενδεδειγμένη λύση...


Τηρήθηκε το ιπποκράτειο «ὠφελέειν ἢ μὴ βλάπτειν» στις κλινικές δοκιμές των εμβολίων κατά του κορωνοϊού; - Ενωμένη Ρωμηοσύνη\nΤηρήθηκε το ιπποκράτειο «ὠφελέειν ἢ μὴ βλάπτειν» στις κλινικές δοκιμές των εμβολίων κατά του κορωνοϊού;\n19 Απριλίου 2022 σε ΑΡΘΡΟΓΡΑΦΙΑ, ΚΟΡΩΝΟΪΟΣ (COVID-19)\nΜια εξαιρετική ανάλυση του Ιατρού Ανδρέα Κουτρόπουλου!\nΠολύ εμπεριστατωμένη δουλειά που αναδεικνύει τα επιστημονικά και διοικητικά ατοπήματα που η επιστημονική κοινότητα, ο ιατρικός κόσμος και η κοινωνία αγνόησαν και θεσμοθέτησαν υποχρεωτικές ιατρικές πράξεις.\nΙπποκράτης: «ὠφελέειν ἢ μὴ βλάπτειν»\nΤο 2018 μελέτη (υπό την υποστήριξη του Bill & Melinda Gates Foundation) εκτίμησε ότι ένα εμβόλιο νέας τεχνολογίας έναντι ασθένειας για την οποία δεν υπήρξε ποτέ εμβόλιο χρειάζεται 12μιση χρόνια για να αναπτυχθεί (δοκιμαστεί) περίπου.\nΗ πιθανότητα να περάσει με επιτυχία και τη φάση III κλινικών δοκιμών ένα τέτοιο εμβόλιο (unprecedented) εκτιμήθηκε ότι είναι μόλις 2%.\nΠρο του SARS-CoV-2 δεν κατέστη δυνατή παραγωγή επιτυχημένου εμβόλιου έναντι κορονοϊού.\nΈχοντας αυτά υπόψιν, 2 χρόνια αργότερα ανακοινώθηκε ανάπτυξη εμβολίων, νέας τεχνολογίας, σε διάστημα μικρότερο του έτους, έναντι του κορονοϊού SARS-CoV-2, με αποτελεσματικότητα 95% (Pfizer) και 94,1% (Moderna).\nΗ αποτελεσματικότητα αυτή αναφέρεται στη σχετική μείωση κινδύνου για νόσηση RRR μόνο. Ωστόσο, η απουσία αναφοράς και της απόλυτης μείωσης κινδύνου ARR μπορεί να οδηγήσει σε μεροληψία (bias), να “επηρεάσει”, δηλαδή, την ερμηνεία της αποτελεσματικότητας.\nΟ FDA τονίζει (σελ. 60) ότι, επειδή μόνο η αναφορά της σχετικής μείωσης κινδύνου επηρεάζει υπερβολικά τους ασθενείς, πρέπει να αναφέρεται η απόλυτη μείωση κινδύνου (ARR), επίσης.\nΗ ARR του εμβολίου της Pfizer βάσει των κλινικών δοκιμών είναι 0,84%. Αν δηλαδή από 119 μη εμβολιασμένους επρόκειτο να νοσήσει ένας, πρέπει να εμβολιαστούν και οι 119 (NNV), για να μη νοσήσει αυτός ο ένας.\nΜε απλά λόγια χωρίς εμβόλιο νόσησαν οι 0,88%. Με εμβόλιο οι 0,04% (0,88 – 0,04 = 0,84%). Γίνεται αντιληπτό ότι άσχετα από τη λήψη, ή όχι, εμβολίου η πιθανότητα να νοσήσει κάποιος είναι μικρότερη του 1%, σύμφωνα με τις κλινικές δοκιμές, ενώ το όφελος από τον εμβολιασμό είναι επίσης κάτω του 1% (0,84% απόλυτη μείωση του κινδύνου νόσησης από COVID-19):\nΈνας ανεμβολίαστος έχει κινδύνο 0,88% να νοσήσει. Το εμβόλιο του μειώνει τον κίνδυνο, μόλις, κατά 0,84%. Αυτή είναι η απόλυτη μείωση του κινδύνου ARR, που του προσφέρει το εμβόλιο.\nΤο αναφερόμενο 95% δείχνει απλά ότι το 0,04 είναι μικρότερο του 0,88 κατά 95%, και όχι ότι ο εμβολιασμένος έχει 95% πιο μικρό απόλυτο κινδύνο να νοσήσει:\nΚίνδυνος νόσησης: ανεμβολίαστος 0,88%\nΚίνδυνος νόσησης: ανεμβολίαστος 100%\nΒάσει μελέτης στο γενικό πληθυσμό στο Ισραήλ, η ARR με το εμβόλιο της Pfizer προσδιορίστηκε σε 0.46% (δηλαδή για να μη νοσήσει ένας πρέπει να εμβολιαστούν 217), επομένως ακόμα μικρότερη.\nΣε ένα βίντεο-παρουσίαση Καναδοί Ιατροί εξηγούν με απλό, εύκολα κατανοητό λόγο γιατί “από τις κλινικές δοκιμές της Pfizer (εμβόλιο BNT162b2) προέκυψε ότι:\n1. τα εμβόλια βλάπτουν περισσότερο από ότι ωφελούν.\n2. υπάρχουν ελαττώματα στον σχεδιασμό και την εκτέλεση των κλινικών δοκιμών.”\n(το βίντεο εδώ:)\n(ή σε PDF εδώ:)\nΠιο συγκεκριμένα εξηγούν πχ τη διαφορά σε παρενέργειες, ή θανάτους, μεταξύ των δύο ομάδων των κλινικών δοκιμών: αυτή που έλαβε το εμβόλιο, κι αυτή που δεν το έλαβε (placebo):\nα) Ανεπιθύμητες ενέργειες. (εικόνα 1)\nΗ ομάδα του εμβολίου εμφάνισε πιο λίγα θετικά περιστατικά COVID-19 κατά 91,3% σε σχέση με την ομάδα placebo. Ωστόσο, η ομάδα του εμβολίου εμφάνισε πιο πολύ κατά\n300% ανεπιθύμητες ενέργειες, οι οποίες θεωρήθηκαν σχετικές με το εμβόλιο,\n75% ανεπιθύμητες ενέργειες, οι οποίες επηρεάζουν σημαντικά την καθημερινή δραστηριότητα,\n10% ανεπιθύμητες ενέργειες, οι οποίες απαιτούν επίσκεψη σε τμήμα επειγόντων νοσοκομείου, ή νοσηλεία,\nσε σχέση με την ομάδα, που δεν έλαβε το εμβόλιο (placebo).\nβ) Θάνατοι. (εικόνα 2)\nΣημειώθηκαν περισσότεροι θάνατοι στην ομάδα του εμβολίου.\nΘάνατοι συνολικά ανά ομάδα:\nεμβολίου 20, placebo 14.\nΘάνατοι σχετικοί με την COVID-19:\nεμβολίου 1, placebo 2.\nΘάνατοι σχετικοί με καρδιαγγειακές παθ:\nεμβολίου 9, placebo 5.\nΟι κλινικές δοκιμές χαρακτηρίζονται από ελαττώματα, όπως εξηγούν οι Καναδοί συνάδερφοι στο βίντεο-παρουσίαση, αλλά και μία υπεύθυνη των κλινικών δοκιμών.\nΗ φάση III των κλινικών δοκιμών έπρεπε να διαρκέσει ως τον Μάιο του 2023. Αντ’ αυτού, μετά από μόλις 5 μήνες άρχισε το εμβολιαστικό προγράμμα (εικόνα 3), ενώ\nαποκαλύφθηκε στους συμμετέχοντες αν είχαν λάβει το εμβόλιο, ή όχι (placebo), και τους επετράπη να εμβολιαστούν, εάν δεν είχαν εμβολιαστεί.\nΗ ομάδα ελέγχου, δηλ αυτή που δεν έχει λάβει το εμβόλιο (placebo), αποτελεί το μέτρο σύγκρισης. Χωρίς αυτήν η κλινική δοκιμή του εμβολίου είναι αδύνατη.\nΕπομένως, από τον έκτο μήνα έπαψε να υπάρχει μέτρο σύγκρισης, ώστε να είναι δυνατή η (μακροχρόνια) εκτίμηση της ασφάλειας, ή της αποτελεσματικότητας.\nΠαράγοντες κινδύνου για βαριά νόσηση από COVID 19 (ηλικία, συννοσηρότητες) δεν αντιπροσωπεύτηκαν επαρκώς στις κλινικές δοκιμές:\nΕνώ το 85% των θανόντων από COVID-19 είναι ηλικίας 75 ετών και άνω, μόνο 4,4% των συμμετεχόντων ανήκουν σ’ αυτή την ηλικιακή ομάδα. (εικόνα 5)\nΕνώ το 95% των θανόντων από COVID-19 έχει συνοδές παθήσεις, μόνο το 21% των συμμετεχόντων έχει συννοσηρότητες.\nΜία σειρά από παθήσεις αποκλείστηκαν εντελώς από τις κλινικές δοκιμές, όπως ψυχιατρικές νόσοι, αυτοάνοσα, αλλεργία, αιμορραγικές διαταραχές κ.ά. (εικόνα 6)\nΕπίσης, δε συμπεριελήφθησαν όσοι είχαν ήδη νοσήσει, ενώ είναι απαραίτητο, ώστε να συγκριθεί η εμβολιακή με τη φυσική ανοσία αλλά και να εκτιμηθεί η ασφάλεια του εμβολίου στους ήδη νοσήσαντες από COVID-19.\nΚατά τις κλινικές δοκιμές αγνοήθηκαν οι βιοχημικοί δείκτες (biomarkers), δηλ δεν έγιναν εργαστηριακές εξετάσεις, η μεταβολή των οποίων ειδοποιεί έγκαιρα για τυχόν ανεπιθύμητες ενέργειες, όπως και για μακροπρόθεσμες παρενέργειες.\nΣτις κλινικές δοκιμές συμμετεχόντες και από τις 2 ομάδες (1594 εμβόλιο, και 1816 placebo), ενώ θεωρήθηκαν ύποπτοι, δεν υπεβλήθησαν σε διαγνωστικό έλεγχο για COVID-19. (εικόνα 7)\nΣτην περίπτωση που όντως ήταν θετικοί, η αποτελεσματικότητα θα ήταν 19%, αντί της αναφερόμενης 95% (RRR).\nΑν η RRR είναι κάτω από 50%, το εμβόλιο δε λαμβάνει άδεια.\nΣτο βίντεο-παρουσίαση οι Καναδοί Ιατροί επισημαίνουν κι άλλα θέματα.\nΈναρξη εμβολιαστικού προγράμματος: δεδομένα.\nΣε εμπιστευτικό έγγραφο καταγράφονται ανεπιθύμητες ενέργειες μετά το εμβόλιο της Pfizer, ως την 28η Φεβρουαρίου 2021 (πέρυσι), όπως μαιευτικές επιπλοκές:\nυπολειπόμενη ενδομήτρια ανάπτυξη, πρόωρη ρήξη υμένων, πρόωρος τοκετός, ενδομήτριος και νεογνικός θάνατος, αυτόματη αποβολή, ή σε νεογνά τα οποία θηλάζουν (και των οποίων η μητέρα έχει εμβολιαστεί) λήθαργος και αλλεργία στο εμβόλιο (κ.ά.), κλπ.\n(πρόκειται για εμπιστευτικό έγγραφο της Pfizer προς τον FDA, το οποίο αφορά τους πρώτους 2μιση μήνες εμβολιασμών)\nΣύμφωνα με προδημοσιευμένη μελέτη οι θάνατοι, κατά τις πρώτες δύο εβδομάδες μετά την πρώτη δόση του εμβολίου, στην Αγγλία, υποκαταμετρώνται συστηματικά.\nΗ αναλογία risk/benefit του εμβολιασμού, αν δηλ είναι μεγαλύτερος ο κίνδυνος, ή το όφελος από τα εμβόλια, υπολογίζεται με μεγαλύτερη ακρίβεια, με τη σύγκριση της θνησιμότητας από κάθε αίτιο μεταξύ εμβολιασμένων και ανεμβολίαστων.\nΗ ταξινόμηση των θανόντων στις 2 αυτές κατηγορίες πιθανότατα δε γίνεται σωστά στην Αγγλία (δηλ ανάλογα με το προφίλ του εμβολιασμού τους) σύμφωνα με άλλη προδημοσιευμένη μελέτη.\nΑρχικά, μελέτη σε 68 χώρες, και μεγάλο μέρος των ΗΠΑ συμπέρανε ότι η αύξηση των περιστατικών COVID-19 δεν έχει σχέση με το ποσοστό του εμβολιασμού.\nΗ τάση κατά την μελέτη είναι ότι χώρες με μεγαλύτερο ποσοστό εμβολιασμού έχουν περισσότερα θετικά περιστατικά, ανά εκατομμύριο κατοίκων.\nΣτη συνέχεια μελέτη διαπίστωσε ότι όσο αυξάνεται το ποσοστό εμβολιασμού, τόσο αυξάνεται η υπερβάλλουσα θνησιμότητα (excess mortality) στη Γερμανία.\nΑντίστοιχα, μελέτη σε 145 χώρες δείχνει ότι ο εμβολιασμός εμφανίζει στατιστικά σημαντική ροπή για αιτιακή συσχέτιση με αύξηση των περιστατικών COVID-19/των σχετικών με COVID-19 θανάτων.\nΤα εμβόλια κατά της COVID-19 ωφελούν ή βλάπτουν περισσότερο;\nΩμή παραδοχή από τον επικεφαλής του ΠΟΥ: Ο κορωνοϊ...\n«Ητοιμάσθην και ουκ εταράχθην» (Ψαλμ. 118, 60)\nCovid-19 Εμβόλια κλινικές δοκιμές Κορωνοϊός ωφελέειν ή μη βλάπτειν


Θα κάνω τον Χάνιμπαλ Λέκτερ να μοιάζει με... γατάκι | Politikanet.gr\nΘα κάνω τον Χάνιμπαλ Λέκτερ να μοιάζει με... γατάκι\n«Προς όλους αυτούς που αναρωτιούνται γιατί οι μουτζαχεντίν του ISIL δεν μπορούν να δράσουν στην Παλαιστίνη, να τους πω ότι φυσικά και μπορούν... Αν πάω εγώ εκεί και\nτον Χάνιμπαλ Λέκτερ θα τον κάνω να μοιάζει με... γατάκι».\nΑυτά τα ακραία λόγια ανήκουν στον Μισράντ Μπεκτάσεβιτς, o οποίος συνελήφθη την περασμένη εβδομάδα στην Αλεξανδρούπολη, και συμπεριλαμβάνονται στη δικογραφία που έχουν σχηματίσει οι Αρχές σε βάρος του. Προέρχονται από ανάρτηση που είχε κάνει παλαιότερα στην προσωπική του σελίδα στο Facebook.\nΟ 29χρονος «Μάξιμους», όπως είναι γνωστός στις μυστικές υπηρεσίες του... πλανήτη από το «βαρύ» βιογραφικό του, κατηγορείται ότι είναι ένας από τους τζιχαντιστές του Ισλαμικού Κράτους του Ιράκ και της Λεβαντίνης ή ISIL. Πρόκειται για ισλαμιστική τρομοκρατική οργάνωση, παρακλάδι της Αλ Κάιντα, οι «μαχητές» της οποίας πολεμούν μαζί με το Ισλαμικό Κράτος (ISIS) στη Συρία.\nΣύμφωνα με αξιωματικούς του υπουργείου Προστασίας του Πολίτη, ο «Μάξιμους» ήταν καταχωρισμένος στο Σύστημα Πληροφοριών Σένγκεν (Schengen Information System - SIS) ως ύποπτος για ισλαμιστική τρομοκρατία.\nΟ 29χρονος «Μάξιμους» κατηγορείται ότι είναι ένας από τους τζιχαντιστές του Ισλαμικού Κράτους του Ιράκ και της Λεβαντίνης.\nΠηγές της Κατεχάκη μάλιστα διευκρίνιζαν με νόημα ότι ενώ για τον 29χρονο είχε προβλεφθεί το μέτρο της διακριτικής επιτήρησης, οι αρχές ασφαλείας της Σουηδίας δεν ενημέρωσαν -αν και όφειλαν- τις υπόλοιπες ευρωπαϊκές Αρχές για τις κινήσεις του. Μάλιστα, μέχρι και την περασμένη Παρασκευή δεν είχαν επιδείξει κανένα επίσημο ενδιαφέρον για την υπόθεση.\nΜαζί με τον 29χρονο συνελήφθη και ένας 20χρονος υπήκοος Υεμένης, άγνωστος στις μυστικές υπηρεσίες της ΕΕ, ο οποίος οι ειδικοί πιστεύουν πως είχε στρατολογηθεί από τον Μπεκτάσεβιτς. Οι ελληνικές Αρχές εκτιμούν ότι προορισμός των δύο ανδρών ήταν η Συρία, προκειμένου να ενταχθούν στις τάξεις των μαχητών του ISIL.\nO Μισράντ Μπεκτάσεβιτς μεταφέρεται στον ανακριτή Αλεξανδρούπολης. Είχε συλληφθεί και στις 19 Οκτωβρίου 2005 στο Σεράγεβο, όταν αστυνομικοί βρήκαν σπίτι του μια αυτοσχέδια ζώνη με εκρηκτικά, έναν πυροκροτητή και 18 κιλά εκρηκτικά.\nΜέσα από τη δικογραφία που παρουσιάζει σήμερα το «Εθνος της Κυριακής» προκύπτουν αποκαλυπτικά στοιχεία για τη δράση αλλά και τις... προθέσεις του «Μάξιμους». Οπως αυτές που διατυπώνει συγκρίνοντας τον εαυτό του με τον θρυλικό «κανίβαλο» του σινεμά Χάνιμπαλ Λέκτερ.\nΟ Μισράντ Μπεκτάσεβιτς και ο 20χρονος υπήκοος Υεμένης συνελήφθησαν την Πέμπτη στην Αλεξανδρούπολη. Αρχικά εντοπίστηκαν στο σταθμό των ΚΤΕΛ από αξιωματούχους υπηρεσιών Ασφαλείας. Οι δύο άνδρες κρίθηκαν ύποπτοι και ελέγχθηκαν από δικυκλιστές της ομάδας ΔΙΑΣ. Στην κατοχή τους βρέθηκαν δύο μαχαίρια και ένας αορτήρας πολεμικού όπλου.\nΟπως διαπιστώθηκε, είχαν φτάσει αεροπορικώς στην Αθήνα από τη Σουηδία στις 22 Ιανουαρίου, μέσω Κοπεγχάγης, χρησιμοποιώντας τα νόμιμα σουηδικά τους διαβατήρια. Eμειναν δύο μέρες στην ελληνική πρωτεύουσα και στη συνέχεια ταξίδεψαν για την Αλεξανδρούπολη, με λεωφορείο του ΚΤΕΛ Eβρου, με σκοπό να περάσουν στην Τουρκία, με τελικό προορισμό τους εδάφη που βρίσκονται υπό τον έλεγχο του ISIS.\nΣτην απολογία τους δεν παραδέχθηκαν σχέσεις με τζιχαντιστές, υποστηρίζοντας ότι έκαναν τουρισμό στην Ελλάδα. Ωστόσο, σε βάρος τους εκδόθηκε ένταλμα προσωρινής κράτησης, αφού -όπως αναφέρεται στη δικογραφία- κατηγορούνται ότι έχουν ενταχθεί σε ομάδα με διαρκή δράση, στους τζιχαντιστές του ISIL, του Ισλαμικού Κράτους του Ιράκ και της Λεβαντίνης, «με σκοπό τη διάπραξη, μεταξύ άλλων, και του κακουργήματος της ανθρωποκτονίας με πρόθεση σε τρόπο έκτασης και υπό συνθήκες που είναι δυνατό να βλάψουν σοβαρά μια χώρα, να εκφοβίσουν σοβαρά έναν πληθυσμό και να καταστρέψουν τις θεμελιώδεις συνταγματικές πολιτικές και οικονομικές δομές μιας χώρας».\nΒίντεο που είχε βρεθεί στο σπίτι του Μισράντ Μπετάσεβιτς στο Σεράγεβο, στο οποίο εμφανίζονταν δύο άνδρες με κουκούλες να απειλούν με επιθέσεις στην Ευρώπη.\n«Πήραμε ένα καλό "αστέρι" μαζί μας. Είναι Βόσνιος με σουηδικό διαβατήριο, μπορεί να πηγαινοέρχεται και να πολεμήσει για εμάς», είναι ένα από τα μηνύματα που έχουν «αλιεύσει» οι ειδικοί από την ψηφιακή ανάλυση μελών του ISIS στη Συρία.\nΣύμφωνα με τη δικογραφία, οι Αρχές εκτιμούν ότι ο 29χρονος «Μάξιμους» είχε ξαναταξιδέψει στη Συρία και είχε βρεθεί σε εδάφη που ελέγχει η οργάνωση ISIL. Επίσης εκτιμάται ότι όταν συνελήφθη, είχε μόλις στρατολογήσει και τον 20χρονο συνταξιδιώτη του και θα ταξίδευαν στα στελέχη της τζιχαντιστικής οργάνωσης, ενδεχομένως για εκπαίδευση ή ακόμα και για να πολεμήσουν.\nΟ συνταξιδιώτης του «Μάξιμους», ο οποίος, όπως εκτιμούν οι Αρχές, είχε μόλις στρατολογηθεί.\nΟ Μπεκτάσεβιτς είχε συλληφθεί στις 19 Οκτωβρίου 2005 σε σπίτι της οδού Πολιγκόνσκα στο Σεράγεβο. Οι αστυνομικοί είχαν εντοπίσει στο εσωτερικό του μια αυτοσχέδια ζώνη με εκρηκτικά, έναν πυροκροτητή, 18 κιλά εκρηκτικά και ένα βίντεο στο οποίο δύο άνδρες με κουκούλες εμφανίζονταν (καθισμένοι ανάμεσα σε όπλα και εκρηκτικά) να απειλούν με επιθέσεις στην Ευρώπη.\nΔιασυνδέσεις με την Αλ Κάιντα\nΤα διαβατήρια των δύο συλληφθέντων.\nΣύμφωνα με έκθεση των υπηρεσιών πληροφοριών ΗΠΑ και Κροατίας, που είχε δημοσιεύσει το 2006 το Associated Press, ο 19 ετών, τότε, γνωστός με το προσωνύμιο «Maximus» είχε διασυνδέσεις με την Αλ Κάιντα και τον ηγέτη της στο Ιράκ, Αλ Ζαουάχρι. Μετά τη σύλληψή του είχαν εξαρθρωθεί πυρήνες ισλαμιστών τρομοκρατών σε Δανία και Αγγλία. Σύμφωνα με τις υπηρεσίες πληροφοριών, ο ίδιος και οι συνεργοί του σκόπευαν να πραγματοποιήσουν βομβιστική επίθεση αυτοκτονίας σε κτίριο ευρωπαϊκής πρεσβείας.Ο «Μάξιμους» καταδικάστηκε σε 14 χρόνια κάθειρξη, τα οποία εξέτισε αρχικά στη Βοσνία και στη συνέχεια σε φυλακή της Σουηδίας, απ’ όπου αποφυλακίστηκε τον Μάιο του 2011. Σουηδικές πηγές ενημέρωσης αναφέρουν ότι το διάστημα που μεσολάβησε μέχρι σήμερα κατηγορήθηκε για μικροπαραβάσεις και παράνομη οπλοκατοχή, ενώ την ημέρα αναχώρησής του από τη Σουηδία με προορισμό την Αθήνα ο Μπεκτάσεβιτς δικαζόταν στη Στοκχόλμη για την κλοπή 80 λίτρων diesel από βενζινάδικο έξω από τη σουηδική πρωτεύουσα.\nΟπως προκύπτει από τη δικογραφία, ο «Μάξιμους» αντάλλασσε ηλεκτρονικά μηνύματα και τηλεφωνήματα με έναν χρήστη Διαδικτύου «irhabi007», κωδικό ηλεκτρονικού ταχυδρομείου που χρησιμοποιούσε άγνωστος τότε νεαρός. Αυτή η συνεργασία προκάλεσε το ενδιαφέρον της βρετανικής MI6 και τον εντοπισμό του στη Βοσνία.\nΑπό τον Φεβρουάριο του 2005 οι Βρετανοί πράκτορες διαπίστωσαν τις συνομιλίες στις οποίες γινόταν λόγος για τρομοκρατικές επιθέσεις εναντίον βρετανικών και αμερικανικών στόχων, μεταξύ των οποίων και κέντρα «αυστηρά για άνδρες» σε όλη την Ευρώπη. Οι Βρετανοί θεωρούν ότι «007» ήταν το δεύτερο άτομο που είχαν συλλάβει με τον «Μάξιμους» στο Σεράγεβο, ένας Δανός υπήκοος με τουρκική καταγωγή. Εκτιμούν, δε, ότι πρόκειται για τον άνθρωπο που πλησίασε, προσηλύτισε και τελικά στρατολόγησε διαδικτυακά τον Μπεκτάσεβιτς.\nΚατά τη σύλληψή τους στον Εβρο, πέρα από τα δύο μαχαίρια μήκους 32 και 23 εκατοστών, πάνω τους βρέθηκαν κινητά τηλέφωνα που βρίσκονται ήδη στο μικροσκόπιο των εργαστηρίων της ΕΛ.ΑΣ.\nΣτην απολογία του στον ανακριτή Αλεξανδρούπολης ο 29χρονος αρνήθηκε κάθε κατηγορία και ισχυρίστηκε ότι κατηγορείται εξαιτίας του παρελθόντος του. «Εχουμε τα ίδια ενδιαφέροντα και κυρίως μας ενώνει η πίστη μας στον Θεό» υποστήριξε στον ανακριτή Αλεξανδρούπολης ο 29χρονος Μάξιμους για τον «συνταξιδιώτη» του, εκφράζοντας την απορία γιατί συνελήφθη σε ένα «δημοκρατικό κράτος» για δύο μαχαίρια. Μάλιστα φέρεται να επαναλαμβάνει συνεχώς: «Εγώ πήγα τον φίλο μου στην Ακρόπολη, του έδειξα τον Παρθενώνα και του είπα εδώ γεννήθηκε η Δημοκρατία. Τι να του πω τώρα που με φυλακίζουν για δύο μαχαίρια...».\n«Ηρθαμε για διακοπές»\nΟ 20χρονος υποστήριξε ότι δεν έχει σχέση με τζιχαντιστική και ακραία δράση. «Αδικα μας κατηγορούν. Είμαστε ισλαμιστές αλλά πιστεύουμε στην καλή πλευρά του Ισλάμ. Στην Ελλάδα ήρθαμε για διακοπές. Τα δύο μαχαίρια τα αγοράσαμε από την Αθήνα και μάλιστα η κυρία μάς είπε ότι θα μας τα δώσει στην τιμή του ενός αν δεν θέλαμε απόδειξη». Κρίθηκαν και οι δύο προφυλακιστέοι και οδηγήθηκαν ο 29χρονος στον Κορυδαλλό και ο 20χρονος -λόγω ηλικίας- στις φυλακές ανηλίκων Βόλου.\n«Οι πελάτες μου εξακολουθούν να ισχυρίζονται ότι δεν έχουν καμία σχέση με τρομοκρατική οργάνωση και πιστεύουν στο ειρηνικό Ισλάμ», δήλωσε στο «Εθνος της Κυριακής» η δικηγόρος των κατηγορουμένων Μένια Πολυχρόνη.\nΤο κινητό θα ‘ξεκλειδώσει’ τα σχέδια\n«Στοίχημα» για τους ειδικούς αποτελεί ένα «έξυπνο» κινητό τελευταίας τεχνολογίας που ανοίγει με αποτύπωμα. Οι δύο άνδρες αρνούνται να το «ξεκλειδώσουν». Σε αυτό εκτιμάται ότι θα βρεθούν σημαντικά δεδομένα για τις επαφές του «Μάξιμους» και ενδεχομένως μηνύματα για τα άμεσα και απώτερα σχέδιά τους.


Αναβάλλονται για το 2021 οι εσωκομματικές εκλογές της Νέας Δημοκρατίας - Cyclades24\nΑρχική ΕΙΔΗΣΕΙΣ ΕΛΛΑΔΑ Αναβάλλονται για το 2021 οι εσωκομματικές εκλογές της Νέας Δημοκρατίας\nΣιωπηρή αναβολή για το καλοκαίρι του 2021 πήραν οι εσωκομματικές εκλογές στη Νέα Δημοκρατία!\nΣύμφωνα με πληροφορίες της «δημοκρατικής», από την στιγμή που δεν λέει να κοπάσει η έξαρση του κορωνοϊού στην χώρα μας, αποφασίστηκε σε κεντρικό επίπεδο, να μην προχωρήσει το κόμμα σε αυτές τις διαδικασίες για την ανάδειξη νέων κομματικών οργάνων σε ΔΗΜΤΟ και ΔΕΕΠ (Διοικούσες Επιτροπές Εκλογικής Περιφέρειας).\nΜέχρι και πριν από την κρίση της πανδημίας του κορωνοϊού, είχε αποφασιστεί, ότι οι εσωκομματικές εκλογές θα διενεργούντο τον περασμένο Μάιο. Ωστόσο, η πανδημία και το lockdown που επιβλήθηκε ως κυβερνητική απόφαση, ανέτρεψε τα σχέδια σε εσωκομματικό επίπεδο.\nΣύμφωνα με το Καταστατικό της Ν.Δ. οι εκλογές επρόκειτο να πραγματοποιηθούν με την λήξη της θητείας των υφιστάμενων κομματικών οργάνων: οι προηγούμενες εκλογές είχαν διεξαχθεί στις 13 Μαΐου 2018, οπότε αυτό τον μήνα έληξε, κανονικά, η θητεία των κομματικών οργάνων.\nΔΙΑΒΑΣΤΕ ΕΠΙΣΗΣ: Influencer με 700.000 ακολούθους πόσταρε από τη Σαντορίνη και ακολούθησε «πόλεμος» για τη χρήση μάσκας!\nΗ διαδικασία έλαβε παράταση για τον προσεχή Οκτώβριο 2020 και όλα έδειχναν πως τα αρμόδια όργανα θα εκαλούντο να λάβουν τις σχετικές αποφάσεις.\nΌπως έγραψε η «δημοκρατική», η βούληση του ιδίου του πρωθυπουργού και Προέδρου του κόμματος κ. Κυριάκου Μητσοτάκη ήταν να γίνουν οι εκλογές, ενόψει του Τακτικού Συνεδρίου το οποίο έχει προγραμματιστεί για τον προσεχή Δεκέμβριο 2020 –οπότε θα πρέπει να έχουν προηγηθεί και οι εσωκομματικές εκλογές για να εκλεγούν οι σύνεδροι.\nΕπειδή, όμως ο… κορωνοϊός έχει άλλα σχέδια, οι συγκεκριμένες εκλογές μετατίθενται για τον επόμενο χρόνο.


Απόλλων: Μπορεί… θα τον αφήσουν;, Η ΚΑΘΗΜΕΡΙΝΗ, kathimerini.com.cy\n02 ΜΑΡΤΙΟΥ 2021 - 10:33\n«Βράζουν» στον Απόλλωνα από την χθεσινή διαιτησία στο «Αντώνης Παπαδόπουλος», με τον Νίκο Κίρζη να ζητά πλέον επίσημα ξένους διαιτητές, καθώς θεωρεί ότι οι Κύπριοι δεν τον σφυρίζουν ακριβοδίκαια.\nΗ αλήθεια είναι ότι το καλοκαίρι έγινε μεγάλη προσπάθεια για να αλλάξουν κάποια πράγματα στον χώρο της διαιτησίας, αλλά παρά τις αλλαγές που έγιναν δεν βλέπουμε ακριβοδίκαιες διαιτησίες, παρόλο που υπάρχει και το VAR.\nΚάθε αγωνιστική παρακολουθούμε να συμβαίνουν διάφορα στα γήπεδα και στην πραγματικότητα αντί να διορθώσει τα πράγματα το VAR, έχει μεγαλώσει την προκατάληψη, διότι πολύ απλά δεν γίνεται σωστή χρήση.\nΑυτό θα πρέπει να προβληματίσει τους αρμόδιους, καθώς έχουν επενδύσει πάρα πολλά και στην ουσία δεν υπάρχει το αποτέλεσμα που προσδοκούσαμε όλοι μας.\nΣτο δια ταύτα όμως, ο Απόλλωνας έδειξε με την εμφάνιση του χθες στο «Αντώνης Παπαδόπουλος» ότι μπορεί να διεκδικήσει τον τίτλο, καθώς έβγαλε θετικά στοιχεία στο γήπεδο. Πάθος, ένταση, ενέργεια και καλή τακτική.\nΗ ομάδα της Λεμεσού παρουσιάστηκε πολύ έτοιμη μέσα στο γήπεδο, από κάθε άποψη και έδειξε ότι θα μπορούσε να πάρει τη νίκη, παρόλο που έπαιζε με δέκα παίκτες.\nΕίχε καιρό να δούμε τον Απόλλωνα να βγάλει τέτοια εικόνα μέσα στο γήπεδο και φαίνεται ότι οι πολλές μέρες προετοιμασίας που είχαν στην διάθεση τους, να βοήθησε αρκετά την ομάδα του Γιάννη Πετράκη.\nΟ Απόλλωνας με τέτοιες εμφανίσεις έδειξε ότι μπορεί, το ερώτημα είναι εάν θα τον αφήσουν να φτάσει μέχρι το τέλος ή θα είμαστε στο ίδιο έργο θεατές με τα προηγούμενα χρόνια, έχοντας κάποιες αλλαγές στους πρωταγωνιστές.


Αν δεν έχετε αρχίσει ακόμα την προετοιμασία για την εποχή της παραλίας – ο χρόνος τελειώνει! Τι να επιλέξετε: εκπαίδευση στο γυμναστήριο ή στο σπίτι; Συζητάμε όλα τα υπέρ και τα κατά και ενθαρρύνουμε τις πιο δραστήριες ενέργειες.\nΚαλοκαίρι – η ώρα της αναμέτρησης για όλα τα κέικ, τα σάντουιτς σε βιασύνη και τα νύχτα σνακ. Μετά από όλα, όλες οι αδυναμίες της φιγούρας θα εμφανιστούν σε μικρές φούστες και σορτς, για να μην αναφέρουμε το μπικίνι στην παραλία. Επομένως, υπάρχει πολύ λίγος χρόνος για να φέρετε τον εαυτό σας σε φόρμα. Και τι είδους εκπαίδευση σας ταιριάζει, καταλαβαίνουμε παρακάτω.\nΤο αναμφισβήτητο πλεονέκτημα της εκπαίδευσης στο γυμναστήριο είναι η πολύ διάθεση για ενεργές αναζητήσεις – τελικά, έχετε έρθει, αλλάξετε και δεν υπάρχει επιστροφή. Και εκτός από το ότι όλα είναι εντατικά ενταγμένα, φυσικά δεν θα ήταν επιθυμητό να εξαφανιστούν από τη γενική εικόνα.\nΣτο γυμναστήριο, κανείς δεν σας αποσπά την προσοχή και αυτό σας επιτρέπει να συγκεντρώνετε όλες τις σκέψεις σας στην εκπαίδευση και τις ασκήσεις. Αυτά τα μαθήματα φέρνουν πολύ καλύτερα αποτελέσματα. Και αν είστε αρχάριος ή απλά δεν ξέρετε τι ασκήσεις θα σας βοηθήσει να αντιμετωπίσετε το πρόβλημά σας, μπορείτε πάντα να ξεκινήσετε ατομικά μαθήματα με τον προπονητή. Θα σας δείξει πώς να εκπαιδεύσετε σε προσομοιωτές, πώς να κάνετε ασκήσεις και ποιες θα είναι πιο αποτελεσματικές για εσάς.\nΑν ξαφνικά οι προσομοιωτές γίνονται βαρετοί, μπορείτε να πάτε σε ομαδικές ασκήσεις για γυμναστήριο: αεροβική γυμναστική, πιλάτες, callanetics και πολλοί άλλοι. Το φόρτωμα σε διαφορετικές ομάδες μυών και το τέντωμα θα σας βοηθήσει να τραβήξετε την φιγούρα συνολικά πιο γρήγορα. Ένα άλλο πλεονέκτημα είναι η προσαρμογή της θερμοκρασίας σε καλά γυμναστήρια: δεν θα είναι πολύ ζεστό ή κρύο, το οποίο επίσης συμβάλλει στην ποιοτική συνεχή εκπαίδευση.\nΤο κύριο πρόβλημα για την εκπαίδευση στο γυμναστήριο είναι η έλλειψη χρόνου. Μια επιπλέον ώρα ή δύο είναι απαραίτητη για το ταξίδι, αλλάζοντας τα ρούχα και παίρνοντας ένα ντους.\nΔΙΑΒΑΣΤΕ ΕΠΙΣΗΣ: Αγάπη το σώμα σου: Τα μυστικά της αρμονίας της Τζέσικα Άλμπας\nΦυσικά, στο σπίτι είναι πολύ πιο βολικό να εκπαιδεύσει, αν ο χρόνος είναι σύντομος. Δεν χρειάζεται να ξοδεύετε πολύτιμες ώρες στο δρόμο και τα τέλη, μπορείτε να κάνετε ένα χρονοδιάγραμμα για τον εαυτό σας και να εξασκηθείτε σε οποιαδήποτε βολική στιγμή (είτε νύχτα, είτε νωρίτερα το πρωί). Και οικονομικά, αυτή η επιλογή είναι πιο κερδοφόρα.\nΣτο σπίτι, δεν μπορείτε να ασχοληθείτε με την αθλητική φόρμα, καθώς και την ελεύθερη πρόσβαση σε νερό και κρύα ντους. Επιπλέον, μπορείτε να επιλέξετε την αγαπημένη σας μουσική για εκπαίδευση. Κάποιος θέλει να σπουδάσει στο σπίτι περισσότερο, επειδή δεν χρειάζεται να στραγγίξετε σε άλλους ή λόγω συμπλοκών σχετικά με τη φιγούρα.\nΔΙΑΒΑΣΤΕ ΕΠΙΣΗΣ: Όλη η θέληση στην πυγμή: πώς να αρχίσετε να τρέχετε το πρωί;\nΤο μεγαλύτερο μειονέκτημα της εκπαίδευσης στο σπίτι είναι μια χαλαρωτική ατμόσφαιρα, διότι στο σπίτι είμαστε συνηθισμένοι να ξεκουράζουμε, να μην δουλεύουμε. Είναι απαραίτητο να συγκεντρωθεί όλη η θέληση σε μια γροθιά για να παρατηρηθεί το χρονοδιάγραμμα της εκπαίδευσης στο σπίτι και να μην αποσπάται η προσοχή από συγγενείς ή οικιακές δουλειές.\nΈνα άλλο μειονέκτημα είναι η έλλειψη προσομοιωτών και ειδικού εξοπλισμού. Αν και με ενθουσιασμό και τακτική εργασία, μπορείτε να επιτύχετε αποτελέσματα χωρίς αυτούς. Το κύριο πράγμα είναι να σκέφτεστε για τον εαυτό σας ένα σύνολο από διάφορες ασκήσεις για όλες τις μυϊκές ομάδες.


Ψυχολογικός Φάρος | «Η γυναίκα όσο μεγαλώνει γίνεται καλύτερη!»\nΓεννιέται ένα μικρό κοριτσάκι και θαρρείς πως κάποιος του ψιθύρισε το μυστικό από νωρίς. Με το που σταθεί στα δυο του πόδια, ξεκινά να φορά τα ρούχα της μαμάς του και να προβάρει στον καθρέπτη τις κινήσεις ή τα λόγια της. Θαυμάζει τα μεγαλύτερα\nκορίτσια που πάνε στο σχολείο κι ανυπομονεί να φθάσει στην ηλικία τους.\nΤα μεγαλύτερα κορίτσια απ? την άλλη, βρίσκονται ήδη νοερά στην ηλικία που το σχολείο πια έχει τελειώσει, έχουν περάσει τα 18 και τώρα πια μπορούν εκείνα να πάρουν τις αποφάσεις για τη ζωή τους.\nΤη ζωή που φαντάστηκαν, που επιθυμήσανε, που θα ζήσουν. Που θα είναι μεγαλύτερες! Κι οι μεγαλύτερες γυναίκες από εκείνα, λένε συνεχώς στον εαυτό τους «Σε λίγα χρόνια θα είσαι καλύτερη σ? αυτό» γιατί ξέρουν πως αυτή είναι η αλήθεια.\nΗ γυναίκα είναι σαν το παλιό καλό κρασί. Θέλει το χρόνο της για ν? αναδειχθεί η γεύση της! Μια γεύση που μέρα με τη μέρα θ? αποκτά όλο και περισσότερη αξία. Από στολίδι, θα γίνεται θησαυρός γιατί θα είναι πιο ώριμη, πιο ήρεμη, πιο καθαρά σκεπτόμενη.\nΓιατί εκτός απ? την εξωτερική της ομορφιά, θα καλλιεργεί και την ομορφιά του πνεύματος και της ψυχής, αφού θα ?χει μάθει πια ποιος είναι ο ρόλος της σ? αυτή τη ζωή. Να εμπνέει! Την ίδια και τους γύρω της. Κι άλλη η έμπνευση θ? αποτελεί στα 20 της χρόνια, άλλη στα 30 της κι άλλη στα 50 της.\nΣτο δρόμο απ? το ένα χρονικό σημείο στο άλλο, θ? ανακαλύπτει συνεχώς νέα πράγματα για εκείνη. Θα μεγαλώνει και θ? αφήνει πίσω της τα ανούσια, εκείνα που επέλεξε με επιπολαιότητα και που δεν ήξερε πως αργότερα θα τα χαρακτήριζε λάθη.\nΘα δουλεύει πιο σκληρά γιατί η επιβίωση είναι πια καθαρά δική της υπόθεση κι όχι άλλων. Θα πλησιάζει όλο και πιο πολύ στο να ξέρει καλά τι είναι αυτό που θέλει και τι όχι, πότε πρέπει ν? αδιαφορήσει και πότε να ενδιαφερθεί, για ποιους αξίζει να χαλιέται και για ποιους όχι.\nΘα είναι έτοιμη να κατακτηθεί, αλλά ακόμη πιο έτοιμη να κατακτήσει. Θα δείχνει πιο θηλυκή, πιο σίγουρη, πιο σέξι και τώρα πια θα ξέρει γιατί αυξάνεται όλο και περισσότερο ο αριθμός των ανδρών που εpωτεύονται μεγαλύτερες γυναίκες σε ηλικία απ? τη δική τους.\nΘα φλερτάρει, θα εpωτεύεται, θ? αγωνίζεται, θα επιλέγει, αλλά θα το κάνει διαφορετικά. Γιατί θα μεγαλώνει και θα πλησιάζει όλο και περισσότερο στο νόημα της ζωής.\nΚαι θα το βρίσκει! Και θα υπάρχει πάντα η πιθανότητα να γνωρίσει τον λάθος άνθρωπο και να το ξαναχάσει και να επιστρέψει στη συμπεριφορά της εικοσάχρονης που άφησε πίσω της, αλλά θα ?ναι για λίγο. Γιατί ακόμη κι οι κρίσεις, κρατάνε λιγότερο όσο ωριμάζεις.\nΜια γυναίκα ξεχωριστή που απ? τη στιγμή που χαμογέλασε στη ζωή σαν μωρό, μέχρι και τη στιγμή που θα λέει ιστορίες στα εγγόνια της, θα παίρνει συνεχώς νέα μαθήματα ζωής κι είναι στο χέρι της αν θα τα χρησιμοποιήσει για να γίνει ακόμη καλύτερη ή αν θα μείνει μετεξεταστέα στην ηλικία των 20 για μια ζωή…


O «Τσίλια» είναι εδώ! — Grandsport.gr\nΚώστας Παπαδόπουλος\t 08/01/2021 - 13:05\nΟ μεγάλος άτυχος των πλέι οφ της περασμένης χρονιάς Κοσμάς Τσιλιανίδης επέστρεψε για τα καλά και δείχνει έτοιμος να κουβαλήσει και πάλι την ομάδα στις πλάτες του σε αυτή την δύσκολη χρονική στιγμή με τα συνεχόμενα και κρίσιμα παιχνίδια.\nΟ “Τσίλια” αγωνίστηκε στο παιχνίδι με την Λαμία από το 85′ και μετά και έδειξε τα στοιχεία που έλλειπαν όλο αυτό το καιρό από τον ΟΦΗ. Ταχύτητα στα “φτερά”, πάθος στις μονομαχίες, πίεση ψηλά και φυσικά βοήθεια στο μπακ.\nΜάλιστα ο εξτρέμ του ΟΦΗ είχε και μια ανεπανάληπτη ευκαιρία να σκοράρει το 3-0, όταν βρέθηκε απέναντι από τον Επασί, ωστόσο το σουτ του σταμάτησε στον τερματοφύλακα της φιλοξενούμενης ομάδας.\nΑναμφίβολα εκτός από τους τρεις βαθμούς το προπονητικό επιτελείο χαίρεται και για την επιστροφή Τσιλιανίδη, που βρίσκει σιγά σιγά τα πατήματα του και δείχνει ικανός να προσφέρει ακόμα περισσότερα αφού γύρισε υγιής και… διψασμένος για διάκριση.


protestpoetry: Μαρτίου 2011\nΟ Reinaldo Arenas (1943-1990) ήταν Κουβανός ποιητής, μυθιστοριογράφος και θεατρικός συγγραφέας.\nΗ αυτοβιογραφία του (Before Night Falls) ήταν στη λίστα με τα δέκα καλύτερα βιβλία του 1993 σύμφωνα με τη New York Times, ενώ το 2000 γυρίστηκε σε ταινία από τον Julian Schnabel με το ρόλο του Reinaldo Arenas στο Javier Bardem.\nΑναρτήθηκε από Ευθαλία Παπαδάκη στις 8:41 π.μ. Δεν υπάρχουν σχόλια:\nΕτικέτες βιογραφία, κουβανός ποιητής\nVIEJO NIÑO (Reinaldo Arenas)\ndonde otros niños emiten risas y saltos considerables\naprovecharé la ocasión para levantarles la cartera\nde la inminente lepra, del inminente piojo,\ncon cartones viejos y espera\nseguro que venga usted a hacerle compañía.\nΕίμαι εκείνο το παιδί με το στρογγυλό βρώμικο πρόσωπο\nπου σε κάθε γωνία σε ενοχλεί ζητώντας σου\nνα του δώσεις χρήματα\nΕίμαι εκείνο το παιδί με το βρώμικο πρόσωπο\nπου από μακριά κοιτάζει τις άμαξες\nστις οποίες τα άλλα παιδιά γελούν και χοροπηδούν\nΕίμαι εκείνο το αντιπαθές παιδί\nπου πριν από τα τεράστια φώτα του δρόμου\nή κάτω από τις μεγάλες κυρίες που είναι επίσης φωτισμένες\nή μπροστά από τα μικρά κορίτσια που φαίνονται να αιωρούνται\nπροβάλλει το προσβλητικό βρώμικο πρόσωπό του\nΕίμαι εκείνο το θυμωμένο και μοναχικό παιδί του πάντοτε\nπου σου πετάει την προσβολή εκείνου του θυμωμένου παιδιού του πάντοτε\nαν με υποκρισία με χτυπούσες ελαφρά στο κεφάλι\nθα εκμεταλλευόμουνα την ευκαιρία να κλέψω το πορτοφόλι σου\nΕίμαι εκείνο το παιδί του πάντοτε\nπριν από το πανόραμα του επικείμενου τρόμου,\nτης επικείμενης λέπρας, των επικείμενων ψύλλων,\nτων προσβολών και του επικείμενου εγκλήματος\nΕίμαι εκείνο το αποκρουστικό παιδί που φτιάχνει κρεβάτι\nαπό ένα παλιό χαρτόκουτο και περιμένει\nσίγουρο ότι θα μου κάνεις παρέα\nΑναρτήθηκε από Ευθαλία Παπαδάκη στις 7:36 π.μ. Δεν υπάρχουν σχόλια:\nΕτικέτες κουβανέζικη ποίηση, παιδική ηλικία, reinaldo arenas\nΕπαναστατική μουσική στις Φιλιππίνες\nΑπό τα επαναστατικά τραγούδια του Katipunan στα τραγούδια του Νέου Φιλιππινέζικου Στρατού, η φιλιππινέζικη επαναστατική μουσική ασχολείται με την φτώχεια, την καταπίεση όσο και με τον αντι-ιμπεριαλισμό και την ελευθερία.Ένα τυπικό παράδειγμα αποτελεί κατά τη διάρκεια της Αμερικανικής εποχής το τραγούδι του Jose de Jesus που ονομάζεται ''Bayan Ko'' (οι άνθρωποί μου) μέσα από το οποίο ζητά απολύτρωση του έθνους από την καταπίεση κυρίως της αποικιοκρατίας αλλα και απο το καθεστώς του Marcos.\nΑναρτήθηκε από Ευθαλία Παπαδάκη στις 11:37 π.μ. Δεν υπάρχουν σχόλια:\nΤι είναι η ποίηση διαμαρτυρίας\nΜε τον όρο ποίηση διαμαρτυρίας εννοούμε την ποίηση που επιδιώκει την ανατροπή των κατεστημένων αξιών και ιδεωδών, ειδικά όσων σχετίζονται με την άσκηση εξουσίας. Χαρακτηριστικά θέματα που διαπραγματεύονται είναι η κοινωνική αδικία, η κατάχρηση εξουσίας, ο πόλεμος, ο σεξισμός, η ομοφοβία. Η ποίηση διαμαρτυρίας συχνά στοχεύει στο να σοκάρει τους αναγνώστες της και να τους ενθαρρύνει στο να αναλάβουν πολιτική δράση αναδεικνύει θέματα ταμπού, χρησιμοποιεί συχνά αντισυμβατική και υβριστική γλώσσα, κριτικάρει τις στερεοτυπικλες αντιλήψεις και καταπατά τις ποιητικές συμβάσεις.\nCarlos Drummond de Andrade Οι ώμοι σου στηρίζουν τον κόσμο\n“YOUR SHOULDERS HOLD UP THE WORLD\nJust life, without any escapes.”\nΈρχεται μια εποχή που δε μπορείς να πεις πια: Θεέ μου\nΟ καιρός της ολοκληρωτικής εκκαθάρισης.\nμια εποχή που δε μπορείς να πεις πια: Αγάπη μου\nγιατί η αγάπη αποδείχτηκε άχρηστη\nκαι τα μάτια δεν κλαίνε\nκαι τα χέρια κάνουν μόνο σκληρές δουλειές\nκαι η καρδιά είναι στεγνή.\nΟι γυναίκες χτυπάνε την πόρτα σου εις μάτην, δεν ανοίγεις.\nΜένεις μόνος σου με σβηστό το φως\nκαι τα τεράστια μάτια σου λάμπουν στο σκοτάδι.\nΕίναι σαφές ότι δεν ξέρεις πια πώς να υποφέρεις.\nκαι δε θες τίποτα από τους φίλους σου.\nΠοιος νοιάζεται αν έρθουν τα γεράματα, τί είναι τα γεράματα;\nΟι ώμοι σου στηρίζουν τον κόσμο\nκι είναι πιο ελαφρός από το χέρι ενός παιδιού.\nΟι πόλεμοι, η πείνα, οι οικογενειακοί καυγάδες μέσα στα κτίρια\nαποδεικνύουν ότι η ζωή συνεχίζεται\nκι ότι δεν έχουν όλοι ακόμα απελευθερωθεί.\nΜερικοί (οι ευαίσθητοι) που βρίσκουν ότι το θέαμα είναι σκληρό\nθα προτιμήσουν να πεθάνουν.\nΈρχεται η ώρα που ο θάνατος δε βοηθάει.\nΗ ώρα που η ζωή είναι εντολή.\nΜόνο η ζωή, χωρίς φυγές.\nΑναρτήθηκε από Ευθαλία Παπαδάκη στις 11:53 π.μ. Δεν υπάρχουν σχόλια:\nΕτικέτες Βραζιλία, Ιράν\nCarlos Drummond de Andrade Οι ώμοι σου στηρίζουν τ...


Ολυμπιακός: Τι θα γίνει με Τορσίδη - Τζιπούρ; | Pontos News\nΉττα για την Ελλάς Ποντίων\n14 Ιανουάριος 2013, 07:15 - Τελευταία Ενημέρωση: 5 Σεπτέμβριος 2014, 21:17\nΟλυμπιακός: Τι θα γίνει με Τορσίδη - Τζιπούρ;\nΤην επόμενη εβδομάδα θα ξέρουμε αν ο Ραφίκ Τζιμπούρ και ο Βασίλης Τοροσίδης συνεχίσουν να φορούν τη φανέλα του Ολυμπιακού. Ποια είναι τα δεδομένα και ποιες οι κινήσεις της διοίκησης. Ικανοποίηση για τον Πίνο και τη νίκη στην Λιβαδειά.\nΜέσα στην εβδομάδα θα τελειώσουν "είτε έτσι, είτε αλλιώς" οι ανανεώσεις των συμβολαίων του Βασίλη Τοροσίδη και του Ραφικ Τζιμπούρ , αφού οι υποθέσεις τους έχουν γίνει σήριαλ, που μόνο καλό δεν κάνουν στον Ολυμπιακό.\nΟι προτάσεις που έγιναν στους δυο παίκτες είναι συμφέρουσες, με γενναία αύξηση, αλλά η εκτίμηση είναι ότι τόσο ο Τοροσίδης, όσο και ο Τζιμπούρ προσπαθούν να κερδίσουν χρόνο, αφού ναι μεν θέλουν να μείνουν στον Ολυμπιακό, αλλά δεν θα έλεγαν "όχι" σε σπουδαία πρόταση που δεν έρχεται όμως...\nΟ Τζιμπούρ έχει ξεκαθαρίσει ότι τον ικανοποίησε η πρόταση του Ολυμπιακού, ο μάνατζερ του όμως ισχυρίζεται ότι είναι στη λίστα της Μαρσείγ και θα του έρθει από μέρα σε μέρα η πρόταση της γαλλικής ομάδας.\nΗ πρόταση όμως δεν έρχεται από τη Γαλλία, αλλά από την Τουρκία, κάτι που δεν συγκινεί τον Αλγερινό. Ο μάνατζερ του μάλιστα βρίσκεται στην Ελλάδα και ίσως υπάρξει και αύριο ραντεβού. Εκεί θα ξεκαθαρισθεί ότι πρέπει να απαντήσει άμεσα, είτε αρνητικά , είτε θετικά για να κλείσει η εκκρεμότητα.\nΚαι ο Βασίλης Τοροσίδης είναι ικανοποιημένος από την πρόταση του Ολυμπιακού, κι αυτός όμως ακούει το μάνατζερ του που του υπόσχεται πρόταση από την Αγγλία ή την Ιταλία, αλλά κι αυτή η πρόταση δεν έρχεται. Και σε αυτόν θα ξεκαθαριστεί ότι πρέπει να απαντήσει εντός της εβδομάδας.\nΓι αυτό εξάλλου ο πρόεδρος του Ολυμπιακού Βαγγέλης Μαρινάκης δήλωσε στην κοπή της πίτας "όποιος αντιλαμβάνεται το μεγαλείο του Ολυμπιακού θα μείνει και δεν θα βάλει σε προτεραιότητα το οικονομικό".\nΑπό εκεί και πέρα, αν υπάρξουν αρνητικές απαντήσεις ...το μοναστήρι να είναι καλά, αν και στον Ολυμπιακό θέλουν τους δυο παίκτες και τα επόμενα χρόνια. Η ζωή όμως συνεχίζεται και υπάρχει ικανοποίηση για τον Πίνο, που σε δυο ημίχρονα έδειξε ότι μπορεί να διασπάσει τις αντίπαλος άμυνες, έχει ποιότητα κι αν του βάλουν χαλινάρι μπορεί να κάνει μεγάλα πράγματα.\nΤο πρόβλημα του ως τώρα, ήταν ο χαρακτήρας, αλλά και ο Τζιμπούρ είχε πάει στο "Καραϊσκάκης" με ανάλογες συστάσεις, αλλά δεν προκάλεσε το παραμικρό πρόβλημα. Ο Κολομβιανός έδειξε και στοιχεία "δεκαριού" και δεν αποκλείεται να δοκιμασθεί και σε αυτή τη θέση.\nΙκανοποίηση υπάρχει και για το τρίποντο στη Λιβαδειά, απέναντι σε μια ομάδα που έπαιζε , λες και ήταν ματς ζωής ή θανάτου , διαψεύδοντας πανηγυρικά αυτούς που πιστεύουν ότι ο Ολυμπιακός έχει ... παραρτήματα και ένα από αυτά ήταν ο Λεβαδειακός.\nΙκανοποίηση υπάρχει και επειδή πέρυσι τέτοια εποχή ο Ολυμπιακός έχανε τον ένα βαθμό πίσω από τον άλλο, ενώ φέτος ξεπέρασε χωρίς απώλειες το εμπόδιο του Λεβαδειακού που είναι από τις πιο ... μασίφ ομάδες του πρωταθλήματος.


Antinazi zone: Τα παιδιά δεν είναι ντεκόρ σε εκκλησιαστικά δρώμενα\n«Πάσχα Ελλήνων» την περασμένη εβδομάδα και... ως είθισται το θρησκευτικό συναίσθημα, αλλά και η θρησκοληψία χτύπησαν «κόκκινο». Σε πάρα πολλές περιοχές της χώρας πραγματοποιήθηκαν αναρίθμητες εκδηλώσεις, όμως στην Ανάβυσσο ξεπέρασαν τα όρια.\nΤα τελευταία χρόνια στο ναό των Αγίων Θεοδώρων της περιοχής, κάθε Μεγάλη Παρασκευή πραγματοποιείται αναπαράσταση σκηνών από την ιστορία της ζωής του Ιησού με τη συμμετοχή παιδιών από γυμνάσια, λύκεια, αλλά και μικρότερων ηλικιών, παράλληλα με την περιφορά του Επιταφίου.\nΚάθε χρόνο, μάλιστα, όπως τονίζουν κάτοικοι και επισκέπτες το σόου γίνεται όλο και πιο «χολιγουντιανό», αλλά με την απαραίτητη... κατάνυξη και μεγάλη συμμετοχή του κόσμου.\nΑπό την απλή παράθεση σκηνών από την Βίβλο, βέβαια, μέχρι να βάλουμε θηλιά στο λαιμό ενός μικρού παιδιού για να αναπαραστήσουμε τη στιγμή που ο Ιούδας μετανοεί και αυτοκτονεί σε ένα δέντρο, υπάρχει τεράστια απόσταση.\nΗ θηλιά, μαθαίνουμε, δεν ήταν δεμένη στο δέντρο, αλλά αυτό είναι το ζήτημα; Πώς ακριβώς επιτρέπει κάποιος ένα μικρό παιδί να πρωταγωνιστεί στην αναπαράσταση μίας αυτοκτονίας; Ποιος θα του εξηγήσει τα ανεξήγητα;\nΕκτός από το μικρό παιδί που προσπαθούσε να ισορροπήσει πάνω σε ένα τραπέζι μέχρι να περάσει από μπροστά του επιτάφιος και να επιτελέσει τον «ρόλο» του ως μετανοημένου Ιούδα, οι εν λόγω εκδηλώσεις είχαν κι άλλους μικρούς πρωταγωνιστές.\nΑυτοί δεν ήταν άλλοι από τα παιδιά που ανέλαβαν το ρόλο των αγγέλων. Ναι, περισσότερα από δέκα παιδιά ντυμένα σαν άγγελοι, ανεβασμένα σε μεγάλο ύψος στην οροφή της εκκλησίας, σε ένα ακόμη... εξαιρετικά ασφαλές σημείο. Και αυτά είχαν επίβλεψη, όσο εύκολο κι αν είναι να επιβλέψεις πάνω από δέκα μικρά παιδιά σε ένα τόσο επικίνδυνο σημείο.\nΧαριτωμένο θέαμα ή ένα ριάλιτι θρησκοληψίας που βάζει σε κίνδυνο την υγεία και την ψυχοσύνθεση μικρών παιδιών;\nΥΓ: Άραγε το θέαμα δεν προκάλεσε καθόλου αίσθηση στους πάρα πολλούς συγκεντρωμένους που έβγαζαν selfies και τραβούσαν φωτογραφίες και βίντεο;\nΥΓ2: Ελπίζουμε να μην φτάσει η κατάνυξή μας σε σημείο... Φιλιππίνων, εκεί όπου άνθρωποι μαστιγώνονται και σταυρώνονται πραγματικά για να ζήσουν όσο πιο έντονα γίνεται το θείο δράμα...